
Um 

Baldvin Kinarsson 

eptir 

Boga Th. Melsteð. 

I. 

Eptir langa baráttu hafa nú íslendingar fengið sjálfs- 
forræði yfir sjermálum sinum. Eptir margra alda útivist 
hefur stjóm landsins aptur fengið aðsetur sitt innanlands. 
Miklar voru innbyrðisdeilur forfeðra vorra á 13. öld;stór- 
kostleg var blindni þeirra, eigingirnd og metnaður; þung- 
ar voru syndir þeirra, enda voru afleiðingarnar að sama 
skapi, margra alda eymd, vesaldómur og vanvirðing 
niðja þeirra. 

Sannarlega má þjóðin minnast með þakklæti þeirra 
manna, sem unnið hafa að því með einlægum hug og 
hjarta, að vekja hana úr langvinnu hugsunarleysi og að- 
gjörðaleysi til umhugsunar og framkvæmda, og að ná 
aptur handa henni svo miklu frelsi og sjálfstæði, að hún 
gæti notið krapta sinna. Einn af þessum mönnum var 
Baldvin Einarsson. Hann heimtaði að visu aidrei 
sjálísforræði handa íslendingum yfir sjermálum þeirra. 
Hann var of snemma uppi og æfi hans var of skömm til 
þess að hann gæti það, en hann sagði fyrstur manna hátt 

og snjallt, er um stjórnarfar landsins var að ræða, að 
»Island ætti að vaxa eptir slnu eigin vaxtarlagi, ef þvi er 
vöxtur ætlaður, og eigi eptir annara landa, þvi annars er 
hætt við að það fái æxli og annan vanskapnað, sem lini 
þess heilsu og veiki pess krapta«i. Hann skildi það bet- 
ur en allir aðrir menn, þá er rætt var um að setja ráð- 
gefandi þing á stofn i Danaveldi, að ísland þurfd að fá 
ráðgefandi þing fyrir sig, í landinu sjálfu og að það ætti 
að vera eins sjálfstætt eins og þingin í Danmörku og 
eigi lúta þeim í neinu nje bera raál sin fram fyrir þau, 
heldur stjórnina sjálfa, og hann skýrði þetta mikilvæga 
mál betur fyrir almenningi en nokkur annar maður. 
Hann skildi einnig glöggar en nokkur annar íslendingur 
á þeim dögum, hve þýðingarmikið gott uppeldi er, og 
að með uppeldinu á að gjöra góðan og nýtan borgara úr 
hverju barni. 

Baldvin var sá lánsmaður, að vera uppi i þeim 
timum, þá er frelsistilfinning fór alment að vakna meðal 
manna í hinum mentuÖu löndum og borgaramir tóku 
að meta rjettiiega manngildi sitt; og ísland var svo hepp- 
ið að eiga þá annan eins mann á æskuskeiði eins og 
Baldvin, því að hann skildi frelsishreifingarnar i Norður- 
álfunni og beindi þeim heim til íslands og skýrði þær 
íyrir löndum sínum. 

Baldvins naut eigi lengi við. Hann audaðist 3 1 ára 
gamall. Hann fjekk að eins 1 hjáverkum sinum 1 íjögur 
eða i fimm ár færi til að vinna að framíörum þjóðarinn- 
ar, en þó var verk hans svo þýðingarmikið, að nafn 
hans mun lifa um ókomnar aldir meðal landa hans, á 
meðan þeir hirða um rjett sinn^ hugsa um hag sinn, 
velferð og sæmd og skilja rjettilega hvað hefir orðið 
þeim til þrifa og vanþrifa. 

1) Armann á alþingi lY, 45. 

Jón Sigurðsson ritaði mjög laglegt »ágrip af æfi 
Baldvins Einarssonar«, sem prentað er i Nýjum Fjelags- 
ritum, fimtán árum eptir andlát hans, en annars hefur 
iitið verið um hann ritað í hinu fyrsta ágripi af íslands 
sögu, sem íslendingar eignuðust 1880, er hann eigi nefnd- 
ur á nafn. 

Ritgjörð sii, sem hjer fer á eptir, er mestmegnis 
bygð á ritum og ritgjörðum Baldvins sjálfs, ýmsum 
skjölum i Ríkisskjalasafninu, brjefum i sama safni frá 
ýmsum íslendingum til Finns Magnússonar, brjefum 
Baldvins til Bjarna amtmanns Thorsteinssonar og nokkr- 
um brjefum frá Baldvin til föður hans. Þeir bræður Arni 
landfógeti Thorsteinsson og Steingrímur yfirkénnari Thor- 
steinsson hafa Ijeð mjer brjef Baldvins til íöður þeirra, en 
Páll sýslumaður Einarsson útvegaði mjer brjef Baldvins 
til föður hans; kann jeg þeim öUum kærar þakkir fyrir 
góðvild þeirra og greiða. — Önnur brjeí og rit, sem jeg 
hef notað, eru öll prentuð og hef jeg getið um þau 
hvert á sinum stað. — AUs og alls skipta brjef þau 
hundruðum, sem jeg heí baft við samning þessarar rit- 
gjörðar og eru allmörg þeirra löng og fróðleg. Mörg 
af þeim hefur eigi verið hægt að nota hjer, vegna þess 
að þá hefði ritgjörð þessi orðið of löng. Er þessi rit- 
gjörð að miklu leyti útdráttur úr annari stærri ritgjörð, 
er jeg hafði ritað um Baldvin og vildi koma lit 1901. 
Mörg brjef eru til, sem snerta deiluna út af þýðingunni 
af Jómsvikinga sögu, og þau eru eigi færri, sem sýna 
hvernig íslendingar tóku stjettaþingunum 1832 og rit- 
gjörðum Baldvins um endurreisn alþingis; væri fróðlegt 
að athuga það mál við annað tækifæri, þvi að hjer er 
eigi riim til þess. 

11. 

Baldvin Einarsson var fæddur 2. dag ágústmánaðar 
1801 á Molastöðum í Fljótum i SkagafjarÖarsýslu. Þar 
bjuggu þá foreldrar lians, Einar Guðmundsson 
og G u ð r ú n P j e t u r s d ót t i r, en siðan fluttu þau 
að Hraunum í Fljótum. Baldvin var kominn af góðu 
bændafólki. Faðir hans var mesti merkisbóndi, hrepp- 
stjóri í mörg ár og umboðsmaður yfir Reynistaðarklaustri; 
segir G r í m u r amtmaður J ó n s s o n um hann i 
skýrslu nm ferð sína i Skagafjarðarsýslu 1826 til Rentu- 
kammersins, að hann hafi í mörg ár sjhit frábæran 
dugnað og þolgæði við stjórn fátækra mála þar í sýsl- 
unni. Hann verðskuldi lof og hæfilega viðurkenningu 
fyrir það við tækifæri.' Eptir þvi varð Einar þó að biða 
í 15 ár, en 1841 gerði stjórnin hann að dannebrogs- 
manni, og sýnir þetta þó litið sje, hve stjórnin var fljót 
i snúningum i þá daga. 

Guðrún Pjetursdóttir, móðir Baldvins, var bróður- 
dóttir Jóns læknir Pjeturssonar; eru nokkrir nafnkunnir 
menn í þeirri ætt og má lesa um það í Nýjum Fje- 
lagsritum. 

Um æskuár Baldvins er mjer ekki annað kunnugt 
en það, sem Jón Sigurðsson segir í æfiágripi hans. Hann 
ólst upp með foreldrum sínum og var snemma efnilegur 
og námgjam, og þótti umfram aðra jafnaldra sina. Þá er 
hann var íjórtán vetra varði hann öllum frístimdum sin- 
um til þess að lesa góðar bækur, meðsvo mikilli ástund- 
un, að varla sást hann borða mat sinn nema hann hefði 
bók við hönd sjer. Hann kendi sjer af eigin ramieik að 
skrifa vel og reikna, og að skilja og lesa danskar bækur. 
Hann var mannblendinn og framgjam til að eiga sam- 

1) Isl. Joomal 21, nr. 710 (i Bikisskjalasafnina). 

hann þar að lærdómi 25 vikur. 

■;in skóla og fjekkst það. Kom 

' iim luuiiiið 1822 og settist efstur i neðra 

"^nfj cpiii (1823) varð hann fimti að ofan í 

• iiijjiiiiii v:ir hann heima og var formaður 

■;:i bjii5. Haustið 1824 veiktist hann, svo 

«' yi u-oiir fyr en á góu; var hann þá ekki 

•;i i^i...., .ið kenslu og yfirlieyrslum jafnt og 

iix^M.../.;;inn stóð, en síðan las hann frani á 

,óf^an vitnisburð kennaranna fyrir á- 

: ■ i lærdómi og fyrir siðferði. Hann 

'.^tprófast Helgason að yfirheyra 

honum það og litskrifaði hann með 

'• (1825). Baldvin fór þá norður að 

■^ gerðist skrifari hjá Grimi amtmanni 

ínurinu eptir, aðfaranóttina til 6. febrú- 

"^ stofan á Möðruvöllum. Baldvtn svaf 

vaknaði ekki fyr en ófært var ofan stig- 

Hann tók þá það ráð, að hann braut 

aökk út um hann berfættur i nærklæðum 

*\iri( þannig lifinu, en hann misti þar allan 

■1 oíí: hækur. Eptir brunann fór hann raeð 

.i Akureyri og var þar um hrið.^ 
.i.iLibL (1826) rjeðst Baldvin tii utanferðar tii 
llann tók sjer farmeð Hertu, »briggskipi» 
i;aupmanns.2 ÞaÖ varð siðfara og kom 

Fjelagsrit 8. ár bls. VI— VIII. 
> iiertu fór þá einnig utan til háskólans J ó n 

'11. Hann las guðfrœði og tók próf i henni við 
?^oir Baldvin segja báðir i nmsókn 31. janúar 1827 
r liáskúlans um tvöfaldan styrk af kommoniteti, að 

ult sitt i bmnamm á Möðravöllam nóttina milli 5. 
Ibf26; hefur Jón einnig verið skrifari þá á Möðru- 
66 Universitets og de lœrde Skolers Sager, i Rikis- 

10* 

ræður við menn og kynna þeim hugsanir sinar. 1 kaup- 
staðarferðum þótti honum íýsilegt að kynna sjer mál 
Dana og eiga tal við þá. Vanst honum það svo vel að^ 
að nokkrir danskir menn, sem hann átti tal við, spurðu 
hvort hann hefði verið í Kaupmannahöfn. Þegar hjer var 
komið hafði hann numið alia bændavinnu bæði á sjó og 
landi. Hann var fyrir hákallaskipi föður síns, þá er hann 
var á 18. ári og aflaði ágæta vel. Áform hans þá var 
að verða bóndi og þótti hann i öllu fyrirtaks mannsefni. 
Hann var fjörugur og fimur, öruggur og úrræðagóður 
hvað sem að höndum bar, lipur í orðum og greindur,. 
hreinskilinn og einarður við hvern sem var að skipta,. 
glaðlyndur og greiðvikinn. 

Veturinn 1820 — 1821 spurði faðir hans hann ' að, 
hvort hann vildi ekki læra latinu og fara i skóla; kvað 
hann sjer virtist hin mikla löngun hans til að lesa bæk- 
ur benda til, að svo ætti að vera, og kynni með þvi 
gáfur hans að verða honum og öðrum að miklu gangi. 
Baldvin játaði þessu glaðlega, og var þá gjört ráð fyrir 
að byrja lærdóm um veturinn eptir. Ekki var vika liðin 
þegar Baldvin hafði fengið sjer Badens latínsku málfræði 
og orðabók (Nucleus); las hann í þeim með miklum á- 
huga, þá er ekki bönnuðu sjóróðrar eða sauðageymsla. 
Ofurlitla tilsögn fjekk hann hjá sjera Jóni Jónssyni 
á Barði, er var þá búinn að segja lausu brauðinu og var 
kominn að Efra-Haganesi, skamt frá Hraunum. Prestur 
hafði svo miklar mætur á Baldvin, að hann lofaði að 
koma sjálfur til hans á sunnudögum og segja honum til 
í latínu; var það aiis fimm dagar, sem þessu var við 
komið. Um vorið ritaði Baldvin presti brjef á latínu, 
og þótti honum það furðanlega vel tekist hafa, sagði, að 
þó mikils væri áfátt væri samt í því góðir kaflar. 

Um haustið 1821 kom faðir Baldvins honum fyrir 
að Mæiifelli til kenslu hjá sjera J ó n i prófasti K o n- 



147 

ráðssyni, og var hann þar að lærdómi 25 vikur: 
Vorið eptir var sótt um skóla og fjekkst það. Kom 
Baldvin i skóia um haustið 1822 og settist efstur i neðra 
bekk^ en haustið eptir (1823) varð hann fímti að ofan i 
efra bekk. Á sumrum var hann heima og var formaður 
fyrir skipi föður sins. Haustið 1824 veiktist hann, svo 
hann komst eigi suður fyr en á góu; var hann þá ekki 
i skólaröð, en gekk að kensiu og yfirheyrslum jafnt og 
aðrír meðan skólatiminn stóð, en siðan las hann frani á 
iestatíma og fjekk góðan vitnisburð kennaranna fyrir á- 
stundun og framfarir í lærdómi og fyrir siðferði. Hann 
bað þá Á r n a stiptprófast H e 1 g a s o n að yfirheyra 
sig, og veitti hann honum það og litskrifaði hann með 
góðum vitnisburði (1825). Baldvin fór þá norður að 
Möðruvöllum og gerðist skrifari hjá Grími amtmanni 
Jónssyni. Um veturínn eptir, aðfaranóttina til 6. febrú- 
ar 1826, brann stofan á Möðruvöllum. Baldvtn svaf 
uppi i lopti og vaknaði ekki fyr en ófært var ofan stig- 
ann lir loptinu. Hann tók þá það ráð, að hann braut 
gluggann og stökk út um hann berfættur i nærklæðum 
einum og barg þannig lífinu, en hann misti þar allan 
klæðnað sinn og bækur. Eptir brunann fór hann raeð 
amtmanni inn á Akureyri og var þar um hrið.^ 

Þetta haust (1826) rjeðst Baldvin til utanferðar tii 
háskólanáms. Hann tók sjer farmeð Hertu, »briggskipi» 
G u d m a n s kaupmanns.^ ÞaÖ varð síðfara og kom 

1) Ný Fjelagsrit 8. ár bls. VI— VIII. 

2) Með Hertu fór þá einnig utan til háskólans Jón 
Þórarinsson. Hann las gaðfrœði og tók próf i henni við 
háskólann. Þeir Baldvin segja báðir i amsókn 31. janúar 1827 
tíl yfirstjómar háskólans nm tvöfaldan styrk af kommoniteti, að 
þeir hafi mist alt sitt i brunarum á Möðravöllam nóttina milli 5. 
og 6. febrúnr 1826; hefar Jón einnig verið skrifarí þá á Möðra- 
völlam. Æ 566 Universitets og de lœrde Skolers Sager, i Rikis- 
skjalasafnina. 

10* 

Baldvin ekki til Kaupmannahafnar fyr en seint i nóvem- 
ber.i Hann komst því eigi upp til fyrsta prófs við há- 
skólann íyr en eptir nýár, i janúar mánuði 1827 og 
fjekk hann aðra einkunn (haud illatidabilis). Um haustið 
í október mánuði tók hann annað próf (exanien philologicum 
€t philosophicum) með fyrstu einkunn. 

Á þessum timum var annað próf við háskólann miklu 
viðtækara en nú á dögum. Stiidentar gátu þá eigi byrj- 
að að lesa undir embættispróf, fyr en því var lokið, 
Baldvin valdi lögfræði til embættisprófs, og fór hann því 
að lesa lög, þá er hann hafði lokið öðru prófi. 



m. 

Nú leið þó eigi á löngu áður en Baldvin tók einn- 
ig til annara staría en þeirra, sem snertu embættisnám 
hans. Hann hafði frá bamæsku verið eptirtektasamur og 
athugull um flest, seni fyrir augun bar, og fróðleiksfús 
mjög. Hann hafði einnig fengið þá reynslu bæði til 
iands og sjávar, sem bændur fá á íslandi^ og sökum 
þroska og ágætrar greindar þekti hann hugsunarhátt og 
hag islenskrar alþýðu miklu betur en alment er títt um 
islenska námsmenn. Erlendis sá hann margt, sem var 
nýstárlegt fyrir hann, og er eigi efi á þvi að sumt af 
því hefur haft vekjandi áhrif á hann, og að hann hefur 
stundum i huga sinum borið ýmislegt, sem hann sá, 
saman við það, er átti s^r stað á íslandi. Sjerstaklega 
mun hann fljótt hafa fundið til þess, hve mikið vantaði 

1) 28. nóvbr. 1826 borgaöi bann J. Gndmann i Eanp- 
mannaböfn 35 rbd. i seðlnm fyrir far og f»5i. 31. janúar 1827, 
er bann haf5i lokiö examen artinm, sótti Baldvin til Rentnkamm- 
ersins nm samkvœmt plakati 18. ágúst 1786 § 21, aö fer5ako8tn- 
aönrinn væri bonnm endnrgoldinn. Sbr. Isl. Jonrnal 15. nr. 
1178. 

á, að sá eini skóli, sem ísland átti þá, væri i góðu lagi, 
og hve skamt landsmenn voru á veg komnir í öUu því, 
er jarðrækt snertir^. 

Veturinn 1827 til 1828 las Baldvin bók eptir há- 
skólakennara Laurids Engelstoft, sem heitir 
Hugleiðingar um þjóðaruppeldi (TatJser atn 
Nationalopdraqelsm. Kbhavn 1808)/ Engelstoft segir að 
uppeldið sje beinasti vegurinn til þess að vekja þjóðar- 
anda og ættjarðarást; hann eggjar menn á að reyna það, 
svo að hver danskur maður finni þegar frá fyrstu bernsku- 
árum sinum að hann er borgari í ríkinu. Hann segirað 
hin göfgu orð ættjarðardst og ættarlands 
s a g a sje orðin vanheilög i augum hinna hræsnisfuUu 
feðra. Vjer erum þó bundnir við ættjörðina; sá blettur, 
sem vjer stigum á, sú tunga, sem vjer tölum, þeir siðir og 
venjur, sem vjer höfum og eigingirnd vor bindur oss við 
ættlandið. En til þess að ástin til landsins skuli eigi kólna, 
heldur lifa með fuUu fjöri, á hver tiiaður að fræðast um 
land sitt; hann á að iæra lýsingu þess og sögu; hann á 
að kynnast lögum þess og stjómarskipun; hann á að fá 
Ijósa hugmynd um störf og afrek hinna ágætustu manna 
landsins. En jafnframt þessari andlegu uppfiræðslu á að 
leggja mikla aliið við hið líkamlega uppeldi. Bæði sál 
og likama á að herða með líkamlegum æfingum, regiu- 
semi og siðsemi, svo að menn verði hraustir og skyn- 
samir og fagurt samræmi á miUi sálar og likama. AUir 
unglingar ættu að fá Ijós og skipulega samin kver i hend- 

1) Jón Sigar5sson œtlar að „Ritgjörð nm birkiskóga við- 
urhald, sáningn og plöntun á tslandi^, sem Rentukammerið Ijet 
prenta 1827, sje fyrsta rit Baldvins (sbr. Ný Félagsrit 8. ár, bls. 
YIII— IX), en ritgjðrð þessa samdi d d n r lœknir Hjaltalin 
npp úr danskri ritgjörð eptir L a u r u p . Bjarni amtmaður Thor- 
steinsBon bað bann um það að undirlagi Rentukammersins. Is- 
lands Joumal 16, nr. 241. 

ur um þjóðfjelagið, svo að þeir læri, hvað skylda þeirra 
er. Ríkið á að helga og halda uppi minning^u hinna á- 
gætustu manna þjóðarinnar, það á að vekja hjá mönnum 
dug og dygð, ættjörðinni til góðs, framfara og frægðar. 

Þessi bók haíði vekjandi áhrif á Baldvin. Hann 
fór nii aÖ hugsa um ísland og Bessasta,ðaskóla og hvern- 
ig hann væri, og hvað skólanum væri ábótavant til þess 
að hann ynni landinu það gagn, sem hann ætti að vinna. 
Einnig ihugaði hann hvernig ráða mætti bót áskólanum, 
og skrifaði upp hugleiðingar sínar um þetta. 

Nokkru síðar vildi svo til, að Engelstoft talaði við 
Baldvin um að íslenskir námsmenn væru illa að sjer nii 
ura -stundir. Baldvin reyndi að skýra fyrir honum nð á- 
stæðan til þess væri siS, að skólinn væri svo ófullkom- 
inn; aptur á móti mætti eigi um kenna skeytingarleysi 
meðal kennnranna nje iðjuleysi meðnl piltn. Hann bauðst 
til þess að rita lýsingu af skólanum og ástandinu í hon- 
um, og með þvi að Engelstoft tók því vel, fór Baldvin 
að nýju að íhuga skólamálið og ritaði ritgjörð um það, 
sem hann nefndi »Tanker om det larde Skolevasen i 
Island^ . 

I ritgjörð þessari lýsti Baldvin fyrst mentunarástand*- 
inu á íslandi, og segir aÖ ekkert hafi verið gert síðan á 
14. öld.til þess að efla verklega þekkingu eða >vísindi« í 
landinu. Hann skýrði frá upptökum Hóla- og Skálholts- 
skóla, ástandinu i þeim og endalokum þeirra. Hann 
lýsti síðan ástandinu 1 Bessastaðaskóla, kenslustofunum, 
kenslugreinunum og kensluaðferðinni, einnig efnahag 
skólans og líkamsæfingum pilta. Hann kom einnig með 
tillögur um hvernig hægast mundi vera að endurbæta 
skólann, svo að hann gæti staðið jafnfætis skólum í Dan- 
mörku. Því næst leiddi hann rök að þvi, að þótt land- 
ið eignaðist góðan latinuskóla, væri þó eigi sjeðnægilega 
fyrir þörfum þess. Hann lagði þvi til a3 stofnaður væri 

skóli i sambandi við latinuskólann, svo að þeir, sem eigi 
f æru utan til háskólans, og yrðu prestar eða eitthvað ann- 
að, gætu haldið áíram námi og fengið nokkra þekkingu 
í \erklegum vísindagreinum og æðri þekkingu. Hann 
TÍldi að kent væri í skóla þessum, hvernig fara ætti að, 
þá er ákafir sjúkdómar kæmu fyrir og eigi væri hægt að 
ná í lækni, því að bráÖa hjálp yrði að veita. Einnig 
skyldi kenna guðfræði, heimspeki og náttiirufræði i skóla 
þessum. Þótt náttúrufræði væri eigi heimtuð undir próf, 
var þó nauðsynlegt að veita kenslu í henni. Baldvin 
gerði ráð fyrir að þessi skóli mundi kosta looo til 1200 
rd. á ári, og að einungis þyrfti að skipa einn nýjan 
kennara, er skyldi kenna læknisfræði og náttúrufræði. 

Ritgjörð þessa í)ekk Baldvin prófessor Engelstoft. 
Hann las hana með athygli og ræddi um hana við Bald- 
vin, og bað hann sýna dr. theoL, hirðpresti J. P. Mynster 
hana. Hann var þá ásamt Engelstoft í yfirstjórn háskól- 
ans og latinuskólanna. Þá er Baldvin færði hönum rit- 
gjörðina, ypti hann öxlum og þar með biiið. Þó gaf 
hann Baldvin í skyn, að unnið væri að þvi að gjöra 
upp reikninga milli skólans og jarðabókarsjóðsins. Það 
heíði verið byrjað á þvi starfi fyrir mörgum árum, og 
Jþað mundu líða mörg ár áður en því yrði lokið. 

Baldvin brá sjer til íslands þá um sumarið (1828) 
og hitti þá biskup landsins á yfirreið hans um landið. 
Baldvin í)ekk honum eptirrit af ritgjörð þessari um skóla- 
málið og mintist á það við hann. Veturinn eptir sendi 
biskup Baldvin nokkrar athugasemdir við nokkurn hluta 
af ritgjörðinni. Biskup yfir íslandi var þá Steingrím- 
ur Jónsson. Hann var lærður maður og hugdeigur 
og fráhverfur öllum breytingum og stórgerðum framför- 
um. Hann tók tillögum Baldvins ver en hann bjóstvið, 
og gramdist Baldvin það auðsjáanlega. Honum fanst 
vera hin mesta nauðsyn á að endurbæta svo Bessastaða- 

skóla, að hann gæti staðið jafnfætis samskonar skólum 
erlendis, og að auka verklega þekkingu i landinu^ en all- 
ar athugasemdir biskups miðuðu að þvi að sýiia og 
sanna, að alt væri haria gott eins og það væri, og eigi 
þyrfd neinna breytinga við. 

Orð dr. Mynsters um fjárhag skólans urðu til þess að 
Baldvin tók að kynna sjer það mál og ritaði um það rit- 
gjörð á dönsku, er hann fjekk Engelstoft^. í ritgjörð 
þessari minnist Baldvin fyrst á stofnun skólanna 15520^ 
talar síðan um þau lagaboð og brjef konungs og stjórnar- 
innar, er snerta fyrirkomulag og íjárhag latinuskólanna 
£ram til sinna daga. Hann kemst að þeirri niðurstöðu, 
að skólamir á íslandi haíi aldrei átt eigntr, sem hægt sje 
að telja i peningum, heldur kröfur til dómkirknanna að 
Hólum og Skálholti um hæíileg skólahús, sæmilegt fæði 
og laun handa íjórum kennurum, og fæði og húsnæði 
m. m. handa 48 og siðan 1743 handa 40 lærisveinum, 
og að nii hvili þessar kröfur á sjóði konungs, jarðabók- 
arsjóðnum og ríkissjóðnum, samkvæmt konungsbrjefum 
29. apríl 1785 og 2. oktbr. 1801. Hann minnist einn- 
ig á það, hve dregið hafi verið af við skólann eptir því 
sem peningarnir hafi fallið í verði. Þótt veitt væri að 
nafninu til meira fje til Bessastaðaskóla um þær mundir 
en til tSóIa- og Skálholtsskóla, þá er aðskilnaður var 
gerður á fjárhag biskupsstólanna og skólanna eptir 1755, 
var það þó í raun rjettri minna, þvi að peningarnir höfðu 
lækkað svo mikið í verði. Hann getur þess að lokum, 
að það sje eigi skólunum að kenna, þó gerðar hafí verið 
óheppilegar breytingar á þeim, án pess að nauð- 
syn hafi rekið til, svo nii sje skólinn illa kominn, og 



1) Ritgjörð þessi heitir *Tillœg til Tanker om det 
lœrde Skolevœsen i Island*, og er nú nr. 50 íol. i handrítasafni 
Bókmentafélagsins. fiún er 17 bls. þéttritaðar. 

Baldvin minnir á, að það sje gagnstætt markmiði allra: 
mentaðra þjóða, að takmarka svo rjettindi slikra stofnana, 
sem eru nauðsynlegar sökum heilla almennings. Velferð- 
landsins krefur hreint og beint, segir hann að skólinu 
sje eigi sviptur neinum af rjettindum sinum, heldur auk- 
inn og endurbættur að mun. Bessastaðaskóli á kröfu til 
konungssjóðs um hæfílegt skólahús, uppeldi handa 40- 
lærisveinutii og sæíiiileg laun handa f)ófum kennurum.. 
Auk þess er loforð fyrir því að skólanum skuli vera vel 
fyrirkomið svo sem þörf er á (sbr. innganginn að kgsbr. 
2. oktbr, 1801). 

Hann endar með þessum orÖum: Það verður a& 
endurbæta skólann á íslandi. Menn skulu sanna að land-^ 
ið mun taka framförum^ ef það er gert. Þá munu menn 
sjá af verkunum, að orsökin til þess, að svo margar til- 
raunir i þá átt að koma upp landinu hafa mistekist, að- 
allega er sii, að uppíræðsla landsmanna hefur verið mjög 
ófulikomin og óhagfeld. 

Yfirstjórnendur islenskra mála munu varla hafa 
fengið svo látlaust og skorinort erindi um íslenskt mál- 
efni sem ritgjörð Baldvins Einarssonar siðan laudsmenn 
sendu almennú bænarskrána, en nú gekk alt þegjandi,. 
enda gerðist þetta í kyrþey og að eins einn maður af- 
henti nokkrum mönnum í einni stjórnardeildinni erindi 
um endurbót; eigi var heldur farið fram á neitt, sem á 
nokkum hátt gat skert hag einstakra manna, eins og al- 
menna bænarskráin gerði. Ritgjörðir Baldvins voru eigi 
heldur prentaðar og vöktu því alls enga eptirtekt meðal 
manna, þar sem þær voru flestum ókunnar, en þó munu 
þær að líkindum hafa verið fyrsta undirrótin til þess, að 
farið var nokkru siðar að hugsa um að endurbæta latinu- 
skólann. Einnig munu þær hafa skýrt íyrir yfirstjórn 
skólannn, hvað Bessastaðaskóli ætti tilkall til. 

Baldvin hefur auðsjáanlega orðið gagntekinn af 

ýmsu, sem Engelstoft segir í bók sinni um uppeldi&. 
Hann vissi hvernig ástatt var hjá oss og hve miklu var 
ábótavant. Hann sá að fyrst og fremst þurfti að hafa 
góð áhrif á hugsunarhátt þjóðarinnar, en hann gerði sjer 
engá von um að það væri hægt svo i lagi væri, nema 
því að eins að landið sjálft eigoaðist betri skóla, sem 
gæti verið uppsprettulind sannrar mentunar og skapað 
hollan hugsunarhátt og gert menn verksýna. Hnnn ætl- 
aðist til þess að prestarnir fengju góða mentun á slíkum 
skóla, og sagði, að þeir væru eins og þá stóð á hinir 
einu, sem gætu breitt iSt mentun meðal allrar alþýðu og 
haft veruleg áhrif á hugsunarhátt hennar. Góð rit og 
fræðandi gætu að eins stutt að mentun þjóðarinnar, en 
þau áleit Baldvin enn sem komið vnr eigi aðalmeðalið til 
pess að bæta lir mentunarleysinu. Það ætti að keppa að 
því markmiði, að hugsiínarháttur og skaplerli þjóðarinn- 
ar tæki þá stefnu, að þjóðin sjálí ffariikvæmdi 
meðeiginkröptumogmeðíje sinu, það 
sem hún vildi framkvæma, og endurreisti 
þannig sjálf landið: A þennan hátt og engan annan 
hjelt Baldvin að landið mundi geta tekið framförum og 
náð fuUum þroska^. 

Um sama leyti sem Baldvin Einarsson ritaði hina 
fyrri ritgjörð sina um skólamálið, og Ijet í Ijós skoðanir 
sinar við yfirstjórn háskólans og latinuskólanna um skil- 
3Tðin fyrir framförum íslands, sneri hann sjer einnig til 
þjóðnrinnar sjálfrar til þess að reyna að vekja hana til 
umhugsunar og framkvæmda. Hann sá að eina ráðið til 

1) Sbr. brjef Baldvins 4. mai 1829 til Bjarna amtmanns 
ThorsteinsBonar. 



þess, sem hann átti kost i, var að gefá lit tímarit, og 
um veturinn 1827 til 1828 fór hann einnig að hugsa um 
það. Með því að honum var þaÖ ofvaxið einum, að 
minsta kosti hvað kostnaðinn snerti, fjekk hann Þ o r- 
geir Guðmundsson, son sjera Guðmundar Jóns- 
sonar á Staðastað, í íjelag með sjer. Hann var (fæddur 
27. desbr. 1794) nokkru eldri en Baldvin og hafði þá 
fyrir þremur árum lokið embættisprófi í guðfræði og var 
kennari við drengjaskóla sjóliðsins. Hann var einn af 
stofnendum norræna fornfræðafjelagsins, sat í ritnefnd 
þess og vann mikið að litgáfu fjelagsins á Noregs kon- 
unga sögum. Um vorið ritaði Baldvin boðsbrjef að árs- 
riti og sýnishorn af þvi. Boðsbrjefið er dagsett 16. apríl 
1828 og undirritað af þeim báðum, Þorgeiri og Baldvin. 
Þeir sendu það og sýnishornið til íslands með vorskip- 
unum og skrifuðu sunmm hinum helstu mönnum lands- 
ins löng brjef um leið tii þess að skýra nánar fyrir þeim 
fyrirtæki sitt. Þannig rituðu þeir B j a r n a amtmnnni 
Thorsteinsson ítarlegt brjef 24. apríl 1828^ og 
kváðust hafa tekið eptir þvi, að jarðrækt og iandbúnaður 
yfir höfuð hafi verið fullkomnari i fornöld en nii á dög- 
uni, og miklu mciri vellíðan þá í landinu, þótt fólks- 
fjöldinn hafi verið helmingi meiri. Hjer megi vanþekk- 
ingu og atburðaleysi á jarðrækt um kenna. — Enn frem- 
ur hafi hinn litlendi kaupstaðaskrill i hinúm stærri kaup- 
tiinum óheppileg áhrif á landsmenn í nágrenninu við 
kauptiinin; við því þurfi að gjalda varhuga, og jafnframt 
benda mönnum á þá atorku, sem megi sjá hjá litlendum 
mönnum. — Gott barnauppeldi og uppfræðmg sje hinn 
óbrigðulasti grundvöllur fyrir velgengni og farsæld ein- 
stakra manna og heillra landn, en þeita muni allri al- 
þýðu eigi svo Ijóst sem skyldi, og muni henni baga 

1) Brjefið er með hendi Baldvins. 

meira vanþekking en viljaleysi til þess að uppala niðja 
sína vel. Af því að alþýðuskólar væru engir i landinu, 
væri þeim mun nauðsynlegra að gefa lit góðan leiðarvis- 
ir handa alþýðu um það efni. Þeir vildu reyna að lit- 
breiða betri þekkingu um þetta meðal almennings, og ef 
það tækist, vona þeir að velmegun muni vaxa og verða 
almennari i góðu árunum og hallærin minna mannskæð. 
Þeir biðja amtmanh um að styðja ritið meðal amtsbiia 
sinna, og hvetja þá, sem hann ætlaði færasta, til þess að 
rita í það, eða senda þeim ritgjörðir sjálfur, ef honum 
þóknaðist. 

Sýnishornið, sem þeir sendu út, var 32 bls. og 
byrjar á því að lýsa þeim þremur mönnum, sem koma 
fram í öllum árgöngum ritsins. Það hefst þannig. 

»Maður hjet Sighvatur og var Atlason; hann 
var hár vexti, limanettur og vel vaxinn, skarpleitur i 
andliti og vel eygður, bjartur á hár og nokkuð hrokkin- 
hærður, Ijettur á fæti og hvatlegur; hann var vel skapi 
farinn, stiltur og hógvær, gætinn i orðum og mjög var- 
kár i dómum sinum um þá hluti, er hann ekki þekkti 
til hlítar. Hann var vel viti borinn og allra manna sið- 
prúðastur I sinni stjett. Hann bjó norður i Skagafirði á 
eignarjörð sinni, er hann hafði að erfðum tekið eptir föð- 
ur sinn. Hann var biisýslumaður mikill, og biinaðist 
honum vel, enda hirti hann manna best um jörð sina; 
þó var hann ekki ríkur haldinn, því hann halði mikla 
fjölskyldu að annast. Það var eitt vor, er hann ferðaðist 
sem optar suður á land til skreiðarkaupa, að hann áði á 
Hofmannaflöt á Jónsmessunótt. Þar lágu tveir menn 
fyrir er komið höfðu að sunnan og ætluðu norður; ann- 
ar þeirra hjet Þjóðólfur og var ættaður úr FIóa«; 
hinn nefndist Önundur og var þurrabúðarmaður af 
Seltjarnarnesi. Báðum þessum mönnum er lýst. Þjóð- 
ólfur er gamaldags bóndi, er fylgdi siðvenju forfeðra 

sinna 1 öllu, skapstirður og vitsraunalitill, en auðugur og 
aðsjáll og starísmaður hinn mesti. Önundur var oflát- 
ungur, næmur en ærið fljótfær i dómum sínum. Hann 
hafði alist upp i Reykjavík og þar í nágrenninu ognum- 
ið marga hleypidóma. Þar hafði hann lært að fyrirlíta 
sína eigin þjóð; hjelt hann að allir litlendir siðir og 
bjargræðisvegir gætu þegar innleiðst á íslandi. Haun var 
mjög dönskuskotinn i tali og þóttist af því, en sveita- 
menn áttu bágt með að skilja hann. 

Þessir þrír menn hittust um morguninn og tekst 
samræða með þeim um alþing o. fl. Af því að helgur 
dagur var að morgni, riða þeir niður á Þingvelli til þess 
að skoða alþingisstaðinn. Með orðum Sisfhvats lýsir nú 
Baldvin þýðingu alþingis, og bera bæði orð hans og 
Þjóðólís vitui um virðingu þá oe ást, sem þjóðin hafði 
á alþingi, og um söknuð hennar eptir afnám þess. A 
meðan þeir eru að tala um alþingi og fortíðina og nú- 
tíðina, kemur til þeirra maður mikill vexti, með sitt 
skegg og mjög ellilegur. Hann gefur sig á tal við þá, 
og þeir segja honum frá skoðunum sinum og fe^um. Ij^J 
Komumaður leiðir athygli þeirra að því, hve skoðanir 
þeirra eru ólíkar og hve áríðandi sje að ihuga og reyna 
að finna rjetta undirstöðu undir öllum lagfæringum. 
Hann segir að gott uppeldi bama og uppfræðing undirf 
biSi mest og best hag þeirra síðar. Hann sýnir Þjóðólfi 
fram á, hve þung fæða og reifar sje óholt fyrir ungbörn; 
hann gæti sjálfur fundið, hvernig hann kynni við að vera 
fjötraÖur. ÞaÖ sje og fáfræðislegt af Þjóðólfi, að hindra 
bömin frá að leika sjer og lúberja þau fyrir hverja 
^Ærsjón. 

Þjóðólfur kann vel að ala upp og temja góðan 
fola, fójSra Iðmb og venja hund, en á bamauppeldi haíði 
hann eigi nieira vit en svo að hann ætlaði, að bömin 
læri alt sjálikrafa. Komumaður s^hidi honum fram á 

hversu nauðsynlegt sje að börain læri að skrifa og reikna, 
komist inn í búnaðarháttu og læri að hirða vel tiin og 
engjar og rækta garða; þau þurfi að fá röksemdir 
fyrir, hvers vegna hver hlutur eigi að 
vera svo en eigi öðru vísi; einnig þurfi að 
venja þau á þrifnað og hreinlæti, og láta þau kynna sjer 
það, sem ritað hefur verið og ritað er um það, sem við 
kemur stöðu þeirra og störfum og kann að verða þeim 
að mikhim notum i búskapnum. 

Komumanni gekk heldur greiðlega að fá þá Sighvat 
og Onund á sitt mál, en Þjóðólfi varð hann að ieiða 
fyrir sjónir, að ef menn vilja engar nýbreytingar, af 
þ V i a ð þær eru ný^ar, hvort sem þær eru nytsamar 
eða eigi, þá er engrar viðrjettingar von. Þá er Þjóðólf- 
ur sá að sjaldnar voru fátæklingar á meðal þeirra, er væru 
vel að sjer, heldur en meðal hinna, játaði hann þó að 
hann vildi ala upp börn sin á þann hátt, sem komumað- 
ur benti á, el þau yrðu ríkari og tefðust eigi um of 
írá vinnu 'á heimiiinu. 

Nú veik komumaður máli sinu að garðyrkju og 
jarðabótum, verksmiðjum og íjelagsskap, verslun og vöru- 
vöndun. Þjóðólfur kvaðst eigi vilja vanda vörur sinar, 
því að hann fengi ekkert betra verð fyrir góðar vörur en 
vondar; hann fái enda meira fyrir versta ullarsamtining 
frá landsetum sinum og skuldunautum, en íátæklingar 
fyrir lítið af góðri vöru. Komumaður segir að góðar 
vörur seljist betur erleudis og menn muni því fá meira 
fyrir þær en vondar vörur. Þeir vilja nú allir fræðast 
beiur um þetta, en komumaður kveðst eigi geta það að 
sinni, en lofar að koma árlega á þennan stað, ef þeir 
vilji koma þar, og fræða þá bæði um þetta og annað, 
en hann verði að fá ofurlitil sögulaun. Þeir vilja allir 
koma á ÞingvöU, en Þjóðólfur vill engin sögulaun greiða, 
og biður Sighvat segja sjer á eptir af samtali þeirra^ 

Því neitar hann og sannfærir Þjóðólf um að hann verði 
áð styðja þetta fyrirtæki með því að greiða sögulaun. 

Síðan hvarf komumaður, en Þjóðólfur kvað þá nu 
hafa sjeð, að enn væri Armann gamli á lífi. — 

Baldvin fór heim til íslands um vorið 1828^. Um 
sumarið mun hann að líkindum hafa getað greitt eitthva& 
fyrir tímariti sínu meðal manna Norðanlands, þar sem 
hann kom, en þó vöru undirtektir manna daufar. Um 
haustið fengu þeir íjelagar fáa kaupendur, en með póst- 
skipinu næsta vor bættust svo margir við, að þeir rjeð- 
ust í að láta ritið koma lit i þeirri von, að kaupendum 
mundi fjölga. Baldvin mun þá hafa setst niður og ritað 
fyrsta árganginn, þvi að hann er allur eptir hann, nema 
Búnaðarbálkur Eggerts Ólafssonar, sem þar er 
prentaður; virðist Baldvin hafa lokið starfi sinu á sumar- 
daginn fyrsta, því að þann dag er formálinn dagsettur. 

Sumarið 1829 kom svo fyrsti árgangurinn af A r- 
mann á alþingi heim til íslands. Útgefendurnir segja 
i formálanum að þeir kalli hann Ármann^ af því að hann 
skyldi koma árlega, og »á alþingi«, af því að þeir vildu 
að hann'yrði alment lesinn. Baldvin valdi samtalsform 
á timariti sinu til þess að gera það aðgengilegra og læsi- 
legra fyrir almenning. Hann vildi það yrði eins og allir 
íslendingar kæmu saman á fund á Þingvöllum og ræddu 
þíir nauðsynjamál sin, um uppeldi og mentun, atvinnu- 

1) Svo segir hann sjálfar i umsóknarbrjef um lenginga á 
„tvöfölda kommuniteti^ til yfirstjórnar háskólans og latinuskólanna; 
brjefiÖ er ekki dagsett en á þvi stendur að það bafi komið til 
yiirstjómarinnar 14. oktbr. 1828, og er það ritað i fyrri hluta 
októbers. Rikisskjalasafnið. Universitets og de lœrde Skolers 
Sager. Æ 566. 

2) Ármann hét einnig einn af bergbúum íslands. Hann 
bjó i Ármannsfelli skamt frá alþingi og hefor hann haldið vemd- 
arhendi yfír alþingisstaðnum, þvi að enginn vœttar bjó nær al- 
þingi en hann. 

^egi og framfarir; Armann á alþingi átti að vera »a 1- 
mennur fundur íslendinga«, eins og hann 
^innig neíndi rit sitti. 

Fyrsti árgangur er mestallur ein skáldsaga; það er 
^fisaga tveggja bænda, GoÖsvinns á Sólheimum og Þor- 
4áks bónda austur i Skaptártungum. — Búnaðarbálkurínn 
er tekinn upp í hana, bæði til þess að litbreiða þetta á- 
gæta kvæði meðal almennings og til þess að sýna, hvern- 
ig vetrarkveldin eru notuð á góðum heimilum. — Saga 
þessi miðar öU að því að sýna almenningi, hve ill áhrif 
vont uppeldi og Ijótur heimilisbragur hafi á börn og 
xinglinga og hve nauðsynlegt sje fyrir hvern mann sjálfs 
sin vegna að venja sig þegar i æsku á triimensku, iðni, 
þrifnað og reglusemi. Sagan er prýðilega sögð og Baldvin 
iýsÍT mjög vel meðferð þeirri, sem munaðarlausir ungliugar 
opt verða að sæta á íslandi, sálarlífi manna og heim- 
ilisbrag. 

Argangur þessi og sýnishornið var inngangur að 
þvi, sem á eptlr átti að koma, og vildi Baldvin fyrst 
-sýTia hvað sje undirstaðan fyrir hinni sönnu hagsæld í 
mannlífinu. Hann segir að það sje a ð 1 e it á g u ð s- 
rikis á rjettan hátt. Kirkjuferðir og guðsorðalest- 
ur sje einskis virði, er það sje gjört að eins fyrir siða- 
'sakir; menn verði að sýna triina í verkinu. Þ a ð s j e 
^uðs viljiað vjer kappkostum af öllu 
megniaðveraduglegiri stjett vorri og 
-stöðu, og sá, sem ekki gjörir það, hann sje eigi 
ráðvandur maður og geti eigi vænst guðs blessun- 
-ar. Manndygð, þekking og atorka er 

1) Allur titill ritsins er þannig: Armann á alþingi | eða 
I almennor fondar Islendinga. | Arsrit | íjrrir báhöldaogbœndafólk 
á Islandi. | Fyrsti árgangur | fyrir áriö 1829. | Útgefiö af Þorgeiri 
'Guðmnndssyni cand. theolog. og Baldvin Einarssyni stud. juris. | 
Zanpmannahðfn 1829. Prentað hjá C. Græbe. 

:grundvöllurinn; af þessu þrennu sprettur 
«ppfarsældma. nnanna. 

Mörgum alþýðumönnum, sem sáu Armann á alþingi 
og lásu hann, líkaði hann heldur vel og þótti skemtun 
að honum. Alt var svo Ijóst og einfalt í fyrsta árgang- 
inunt, að allir gátu skilið það. Þó náði Ármann Htilli út- 
breiðslu, og sumir alþýðumenn urðu að hætta við að 
halda hann, af því að kaupmennirnir tóku þvi svo iUa að 
láta þá fá peninga til þess að borga hann með". Misjafnari 
voru aptur á móti dómar embættismannanna um Armann, 
en sumum þeirra Hkaði hann mæta vel. Á meðal þeirra 
manna var Bjarni amtmaður Thorsteinsson. Hann mátti 
sín þá mest allra íslenskra manna hjá Rentukammerinu. 
Hann gaf Baldvin eptir ósk hans meðmæli um styrk til 
ritsins (dagseti 19. febr. 1830), og segir hann að fyrsti 
árgangurinn sje mjög vel ritaður og lagaður eptir tilgangi 
ritsins; málið sje hreint, alþýðlegt og lipurt. Þeir Bald- 
vin notuðu meðmæli þessi 24. júni 1830, er þeir sóttu 
^im styrk til sjóðsins »ad usus publicos« til þess að gefa 
lit Ármann, og komu þau að góðu gagni. Með kon- 
ungsúrskurði 28. ágiist 1830 voru þeim veittir 100 rd. í 
5eðlum á ári 1 þrjú ár, og þannig var Ármann borgið 
fyrst um sinn^. 

Annar árgangur af Armann á alþingi kom nii út 
iim sumarið og var hann allur ritaður af Baldvin Einars- 
-syni, iiema dálítil ritgjörð (upp á 20 blaðsíður) um 
g e i t f j e eptir Björn Jónsson bónda i Lundi. 
Hann var fjölbreyttari að efni en fyrsti árgangurinn, þvi 
að Baldvin ritar þar um ísland fyrrum og nú, um akur- 
yrkju hjer á landi, brjef írá Kaupmannahöfn, um þiifna- 

1) Sbr. umsókn þeirra Baldvins 24. júni 1880 til Fonden 
4id U8U8 publicos. Nr. 1022 F. a. u. p. J. 6. 

2) Fonden ad usus publicos, J. 6. nr. 1022. 

11 

sljettun, um almenn tíðindi frá útlöndum og verðlag á 
íslenskum vörum i Kaupmannahöfn. 

Ritgjörð Baldvins um akuryrkjuna er aðalritgjörðin 
i þessum árgang. Hiin er upphaf af langri ritgjörð um 
bjargræðisvegina á íslandi bæði á fyrri og seinni timum; 
átti hún að koma lit í mörgum árgöngum, en Baldvin 
andaðist áður en hann fengi lokið henni. Einnig er þessi 
árgangur ritaður með heldur meira f)öri en fyrsti árgang- 
urinn. Nú gat lika Baldvin látið menn íjölmenna til al- 
þingis, því að nú hafði hann komið þar fundi á með 
mönnum. Segir hann að ungir menn fýstust mjög að 
ríða á þing og margir af hinum eldri hafi slegist í för 
með þeim, »því öllum þótti gaman að sjá alþingi«. 
Kveldið fyrir Jónsmessu lætur hann menn tjalda á Þing- 
völlum, »og var yndislegra en frá megi skýra að sjá 
þennan heiðarlega stað alþakinn tjöldum., stærri og 
smærri. Var þar mikil gleði á meðal þingheimsins. 
Fögnuðu þar hverjir öðrum og báðu velkomna. Gjörð- 
ist þar skjótt kunningsskapur á milli ókunnugra, því 
hver kepptist við að vera öðrum til vilja. Reikuðu menn 
upp og ofan með Almannagjá, og töluðu um afreksverk 
forfeðranna og röggsemi þeirra og viturleik og trygð, og 
alla þá tilburði, sem orðið höfðu á alþingi frá forn- 
um tíðum«. 

Um morguninn eptir lætur hann Ármann halda al- 
varlega og kjarnmikla eggjunarræðu yfir þingheimi.. Hann 
talar um hin fornu þing, einkum alþingi, og þýðingu 
þeirra, og segir að nóg sje til að ræða um, þótt kon- 
ungur annist landsstjórnina og láti dæma mál manna. 
Hann kallar forfeður vora fram úr gröfunum og lætur þá 
spyrja: 

»Hvað er orðið af öUum skipunum, stm vjer ept- 
irljetum yður? hvað er oirðið af dugnaði þeim og hug- 
rekki, er vjer sýndum i því að sigla yfir ókunnug höf 

með liðsinni himintunglanna einna, til að sækja til ann- 
ara landa nauðsynjar vorar? hvar er nii rausn sú hin 
mikla og manndómur, er knúði oss til að víkja frá fyr- 
irhyggjusömum föður og ástúðlegri móður, til að leita 
oss í]ár og frægðar i öðrum löndum, og kynna oss siðu 
þeirra? Hvar er nú sú virðing á landbúnaði og bænda- 
stjett, er vjer sýndum og uppihjeldum? Því eptir að 
vjer höfðum verið nokkur ár i kaupferðum eða í viking, 
eða þjónað tignustu mönnum og konungum, þá vitjuð- 
um vjer föðurleifða vorra, leituðum oss sæmilegs kvon- 
fangs, og sátum þaðan af i biium vorum og gengum til 
allra starfa. Eða hvar eru allir túngarðarnir og merkis- 
garðarnir og þvergarðarnir, sem vjer eptirljetum yður? 
hvað er orðið af ökrunum, sem vjer plægðum og sáðum 
og uppskárum? Þjer getið að vísu sýnt oss merki alls 
þessa enn í dag, en þessi merki eru nýr vitnisburður um 
dáð vora og dugnað og kunnáttu, að tíminn, sem öllu 
eyðir, ásamt meÖ dáÖIeysi yðar sksili eigi vera búinn að 
eyðileggja handaverk vor með öllu. En þjer, afkomend- 
ur vorir, þjer eigið nii varla skip i eigu yðar það er haf- 
fært sje, og þó brestur yður enn meir þor til að voga 
yður lit á hafið, þó segulsiálið og mælingarfræðin, sem 
vjer þektum eigi,|Ieggist nú á eitt með himintunglunum, 
og æpi til yðar og frýi yður hugar, og bjóði yður leið- 
sögn sina; og n e y ð i n, sjálf n e y ð i n, sem er há- 
raustuðust allra norna og áfjáðust, hiin fær engu til leið- 
ar komið við yðurl Þjer látið litlenda færa yður það alt 
heim i hlaðið, sem yður vanefnar um, og þar megið 
þjer selja þeim sjálfdæmi, eins og vjer gerÖum, þegar 
vjer unnum víg eða annað, sem þjer nú kalliö ódáða- 
verk, þar megið þjer taka við því, er þeir færa yður, 
hvort það er gott eða ilt, nóg eða ónóg og við slíku 
verði, er þeir ákveða sjálfir, og er þá vel, ef þeir hælast 

11* 

eigi um á eptir .... Ef einhver yðar verður kaup- 
maður, þá fer hann af landi brott, eins og fósturjörðin 
fái þá eigi iengur borið hann, en skýtst út um hásumar- 
timann, eins og flutningsfugl, til að leita sjer að krás, og 
fer með hana heim að haustinu og situr að henni um 
veturinn«. 

Armann segir að landsmenn megi sjálfum sjer um 
kenna aila apturför og niðurlægingu. Þeir afli sjer eigi 
nægilegrar þekkingar og menningar, eins og feður þeirra 
gerðu í fornöld. Landið sje eigi af sjer gengið. Hann 
talar um fornöldina og reynir að vekja sómatilfinningu og 
dug i mönnum, með þvi að minna á fornaldarhöfbingj- 
ana og framkvæmdir þeirra og starfsemi. Að lokum lík- 
ir hann saman íslandi og Grikklandi, harðviðrinu og 
harðærunum hjá oss við meðferð Hund-Tyrkjans á Grikkj- 
um, og endar með eggjunarorðum til dugnaðar. 

Þriðji árgangurinn af Ármann kom út 183 1 og 
fjórði árgangurinn 1832. Bæði árin íjöimentu menn til 
alþingis, segir Baidvin, og Ármann flutti ýmsar ritgjörðir 
um atvinnumál. í þriðja árganginum var stærstaritgjörð- 
in um garðyrkju eptir Baldvin sjálfan, en fiögur kvæði 
og þrjár smáritgjörðir voru þar eptir aðra; hafði Finnur 
Magnússon ort þrjú aí kvæðunum, en einhver ó- 
nefndur maður ritað tvær af ritgjörðunum. I fjórða ár- 
ganginum var merkasta ritgjörðin, »um landþingisnefnd- 
ar skipun á íslandi«, einnig epiir Baldvin, en i honum 
voru ritgjörðir eptir finim íslendinga, og s)mir það að ís- 
lendingar fóru nú að vakna ofurlítið og að rita um mál 
sín. Þessar ritgjörðir voru þó stuttar og var meira en 
helmingurinn af fjórða árganginum eptir Baldvin sjálfan^ 

1) Til þess að sýna hve mikið Baldvin átti i Armanni 4 
alþingi má geta þess að 

1. árg. er yill-|-212 bls., þar af Búnaðarbálkur 58 bls., 
eptir Baldvin 154 bls. 

en hann gat nú sagt, að ársrit þeirra fjelaga væri orðið 
»verkfæri fyrir hinn fróða til að kenna hinum fáfróðari, 
og fyrir hinn fáfróðaii til að spyrja hinn íróða ráða, 
það er orðinn almennur fundur íslendingac^. Það 
er varla efi á því, að Baldvin heíði tekist- að fá smátt og 
smátt fleiri og fleiri til þess að rita i Armann, ef honum 
hefði enst aldur til þess að halda honum lengur áíram. 



V. 

Sighvatur, Þjóðólfur og Önundur, sem Baldvin skýr- 
ir frá i sýnishorninu, koma fram á leikvöllinn í öllum 
árgöngum Armanns. Baldvin hefur kosið þá sem fuli- 
trúa fyrir þá þrjá aðalflokka, sem honura fannst þjóðin 
skiptast í Hann vildi lýsa aðallyndiseinkunnum þjóðar- 
innar með þeim. 

Sighvatur^ sýnir þá, sem ihuga alt með greind og 
gætni, og eru svo vitJbornir, að þeir kannast við að það 1 
þarf þekkingu til þess að geta dæmt um hluti og mál- 
efni. Þeir sjá að menn verða að leita þekkingarinnar og 
að hún keraur ekki sjálfkrafa. Þessir menn eru þvi var- 
kárir í dómum sínum, lausir við hleypidóma, fagna þvi^ 
sem nj^t er og gott, en fella að eins nýjungar og breyt- 
ingar, ef þær eiga eigi við hji oss eða eru eigi til hins 
betra. Þessir menn eru þeir, sem koma mest á endur- 

2. árg. er VIIl-|-184 bls., þar af eptir aðra 20 bls., eptir 
Baldvin 164 bls. 

3. árg. er VIII-f-191 bls., þar af eptir aðra 59 bls., eptir 
Baldvin 182 bls. 

4. árg. er XIV-f-177 bls., þar af eptir aðra 76 bls., eptir 
Baldvin 101 bls. 

1) Armann á alþingi, 4. árg. bls. XI. 

2) Baldvin segir að hann hafi haft mann eino á Norðnr- 
landi fyrir angnm, þá er hann lét Sighvat tala og lýsti honnm. 
Það mnn hafa verið faðir hans. Arm. á alþ. 2. árg. bls. V. 

bótum, bæÖi í bdnaði og öðru; þeir styðja og manna 
best þær framfarir, sem aðrir koma fram með. Því mið- 
ur er þessi flokkur fámennur, en i honum er alt mannval 
þjóðarinnar; hann er kjarninn úr þjóðinni og prýði hennar. 

Aptur á móti er annar flokkurinn miklu fiölmenn- 
ari, sem Þjóðólfur var dæmi upp á. í honum eru allir 
þeir, sem eru fuUir af fordómum og vantar bæði mentun 
og vit til þess að skilja mannlegt lif og ætlunarverk 
mannanna. Þeir stagast á, hve alt hafi verið gott á æsku- 
árum þeirra, þeir hafa ýmigust á öllum breytingum, hvort 
sem þær eru góðar eða ekki, einungis af því að þær eru 
nýjar. Ekkert getur sniiið þeim í því efni, nema þeir 
sjái áþreifanlega að það gefi eitthvað í aðra hönd, og þó 
vilja þeir helst komast hjá þvi að leggja nokkuð í söl- 
urnar. Þeir fara að ráði sinu eins og þeir hafa sjeð for- 
eldra sina gjöra í uppvexti sínum; þeir eru trassar og 
sóðar, ef feður þeirra hafa verið það. Mjög margir menn 
i þessum flokki eru starfsmenn miklir og eru að því 
leyti samskonar sómamenn sem í fyrsta flokki, þá er þeir 
loksins hafa aðhyllst eitthvað nýtt og sannfærst um ágæti 
þess eða hagnað, fylgja þeir því opt dyggilega, án þess 
þó ætið að vilja eða geta fengið a1 sjer að kannast við 
aö breytingar geti verið góðar. Þeim virðist alt gott, 
sem gamlir kveða; að eins aldur og tmbættisstaða veitir 
mönnum hæfileika til þess að geta dæmt um málefni. 
Ungir menn geta sjaldan gert annað ósæmilegra að áliti 
þeirra en að hugsa mikið um og gefa sig að landsstjórn- 
armálum og öðrum þeim málum, er almenning varðar. 
Embættismennirnir og konungurinn eiga að gera það alt 
saman. í þessum flokki eru bæði æðri sem lægri, og 
hvar sem leitað er má finna karla sem konur úr honuni. 

Þá er þriðji flokkurinn, Önundur og oflátungarnir. 
Þeir eru í sumu gagnólíkir öðrum flokknum, enda fyrir- 
líta þeir hann nema embættismennina í honum. Þeir 

unna nýjungum og breytingum, af því að þær eru nýjar, 
og þeim mest, sem mest ber á, en þeir athuga ekki hvort 
þær eiga við hjá oss eÖa ekki. Þótt þeir kunni að vera 
næmir eÖa gáfaðir, hafa þeir eigi haft þrek nje staðgæði 
til þess að afla sjer djúprar mentunar, og flysjungsháttur 
er þeim svo eiginlegur, að þeir skorast opt undan, eigi 
síður en menn iSr öðrum flokki, að hjálpa til þess að 
líoma á nytsömum breytingum; þeir skilja eigi að munur 
er að manns liði. Hins vegar hamlar þeim Uka opt fje- 
leysi, því að margir drykkjumenn, óreiðumenn og ráð- 
leysingjar eru i þessum flokki. Þessir menn eru hje- 
gómagjarnir og opt fleytifullir af hleypidómum. Þeir 
fyrirlíta alt islenskt og þykjjst hafnir upp yfir það að 
vera danskir eða hálfdanskir. Þeir tala blending af is- 
lensku og dönsku, alt vitlaust og bjagað. Þeir þykjast 
mest af þvi, sem þeim er eigi að þakka, svo sem gáfum 
■eða öðru, sem þeir hafa að erfðum fengið. Eins og menn 
i öðrum flokknum eru þeir montnir af því, ef þeir eru 
líomnir af einhverjum nýtum manni, sjerstaklega af þvi 
að þá sje meira haft við mannl Þessi flokkur er eigi 
nærri eins fjölmennur og annar flokkurinn, en á dögum 
Baldvins var hann fjölmennastur i kaupstöðunum. 

Margir ætluðu að þeir Sighvatur, Þjóðólfur og On- 
undur ættu að tákna fjórðunga landsins, og urðu gramir 
út af því, hve mishátt fjórðungsmönnum væri gert und- 
ir höfði. Baldvin skýrði frá því í formálanum fyrir 
öðrum árangi að slikt hefði eigi verið ætlun hans, og 
sagði að menn af öllum flokkum væru til í hverjum 
ijórðungi landsins. Þó gat hann þess að hann hefði lát- 
ið Önund eiga heima á Seltjarnarnesi, af þvi að málið 
versnar venjulega mest í nágrenninu við borgir, þar sem 
margir útlendingar byggju og svo mundi það einnig 
vera á íslandi. 

Sumum syðra mislíkaði Önundur mjög og þótti 

hann vera skripamynd af kaupstaðarlýðnum og nesja- 
mönnum, en þó er líklegt að Baldvin hafi hitt þar hið 
rjetta. Að minnsta kosti segir Bjarni Thoraren- 
s e n að Önundur væri engin skrípamynd, heldur góð 
m^oid með íremur skörpum dráttum^. Hann hafði þá 
dvalið i nærri 20 ár í Reykjavik og á Gufunesi og mátti 
því þekkja, hvernig málið var þar syðra. 



Ví. 

Til þess að skilja starf Baldvins rjettilega, verður 
að gæta að því, að um 1830 var margt öðru visi á ís- 
landi en nú á dögum. Hugsunarháttur manna var að- 
ýmsu leyti annar en nii. Margt af því, sem Baldvin 
var að prjedika fyrir mönnum, var þá algjörlega nýtt i 
voru landi, að minsta kosti fyrir alþýðu, en síðan hefur 
opt verið rætt og ritað í sömu stefnu. Jarðabætur voru 
þá nálega engar meðal almennings og enginn leiddi 
mönnum þá fyrir sjónir, hve nauðsynlegar þær væru,. 
nje brýndi menn og hvatti til umhugsunar og fram- 
kvæma. íslendingar voru á þeim dögum nærri alveg ó- 
vanir öllum aðfinningum á prenti. Þeir voru ákaflega 
hörundsárir og Baldvin varð að tara varlega. Hann hefði 
ekkert getað á unnið og allra síst það, er hann vildi, ef 
hann hefði eigi getað fengið bændur til þess að lesa rit 
sitt. Hann finnur þvi venjulega að með mikilli hógværð 
og biður bændur um að reiðast ekki, þótt sagt sje að 
nokkrir þeirra sjeu »stifsinna og lítið upplýstir«, — svo 
hafi hann sjálfur verið á yngri árum. — Það var algjör- 
lega nýtt og þess engin dæmi, nð maður fyrir innan 
þrítugt ætlaði sjer að fara að ala upp þjóðina og finna 
að við hana. Baldvin var uppi á breytingar og baráttu 

1) Sbr. brjef 5. desbr. 1830 til Bjarna Tborsteinssonar. 

árum, en breytingaraar voru eigi komar tíl íslands. Hann 
haíði alist upp i gamla tímanum^ en hugur hans snerist 
brátt allur að nútíðinni og framriðinni, er hann kom tii 
háskólans. Hann var árið 1830 mestur nútímamaður 
allra íslendinga, en þó hafði hann annan fótínn i fortið- 
inni. Þetta lýsir sjer best í ávörpum hans tíl lesendanna 

# 

í formálunum fyrir Armann, eða ávörpum hans og kveðj- 
um í brjefum. Þá er hann biður um að sendasjer rit- 
gjörðir, segir hann »þjer megið ekki gleyma þvi, elskuðu 
og heiðruðu landarl að þjer, sem styrkið fyrirtækið, eigið 
fult svo mikinn þátt i því eins og vjer eða meiri«. 
Baldvin hefir mátt vita að þetta var of sagt, en það get- 
ur verið að vaninn hafi eigi ráðið einn hjá honum, held- 
ur hafi hann álitið hyggilegt og nauðsynlegt að ávarpa 
Qg tala eins við almenning og hann var vanur að heyra. 
Að eins einu sinni tekur hann svo djiipt í árinni að orð 
hans verða smjaður. Það er í formálanum fyrir fiórða 
árgangi. Hann segir að timaritíð hafi nú náð tilgangi 
sínum og sje orðið »almennur fundur Islendinga« og síð- 
an bætír hann við: »Er þetta oss útgefurum engan veg- 
inn að þakka, heldur yður, sem styrkið fyrirtækið með 
öllu mótí«. Þetta máttí Baldvin vita að var ekki sattog 
gat varla verið það, því að hann vissi vel, hvað hann 
vann og hver hann var og hver hjelt Armaim uppi. 

En hvað er þetta í samanburði við hina sterku sann- 
leiksást Baldvins og hreinskilni, eða hinn brennandi it- 
huga hans á framförum landsins og endurreisn þess, hina 
einlægu ást hans til ættjarðarinnar og hina fordómslausu 
elsku til alls þess, sem íslenskt var og að einhverju leyti 
nýtilegt. Ættjarðarástin veitir honum þrek til þess að 
vinna á nóttunum föðurlandinu til heilla, þá er dagurinn 
entist eigi til þess að Ijúka við alt það, sem hann þurfti 
að inna af hendi. Enginn Isleadingur skildi þá eins vel 
og hann hve þýðingarmikið gott uppeldi barna var og 

og alvarlega, enginn svo ákaflega og skörulega til ihug- 
unar, atorku og framkvæmda sem hann. Einnig íann 
hann óspart að dðnskuslettunum og dró þá menn sund- 
ur og saman i háði, sem þóttust upp úr því vaxnir að 
tala móðurmál sitt öðru vísi en alt bjagað og dönsku- 
skotið. Hann gerði þetta fyrstur manna á 19. öld, og 
þó var.hann sjálfur eigi fastari á svellinu en svo, að hann 
fer fyr en hann veit af í miðju brjefi til Bjarna amt- 
manns Thorsteinssonar að rita á dönsku. Hann ritar 
einnig nafn sitt stundum á dönsku og á innsigli sitt hef- 
ur hann látið setja »B Einarsen«. Meðfram var þetta 
af þvi að hann var erlendis, og það mátti heita venja 
meðal Islendinga að rita nafn sitt á dönsku, ef þeir rit- 
uðu eitthvað á því máli. Tómas Sæmundssor^ 
ritaði sig »Thomas Sæmundsenc, J]ó n a s H a 1 1 g r í m s- 
s o n jafnvel »HalIgrímsen< og kappinn sjálfur, sem fyrst- 
urvarð til þess að kveða niður þennan ósóma, Konráð 
Gíslason ritaði sig »GisIesen«, er hann sótti um til 
Rentukammersins að fá fargjald sitt endurgoldið, og þó 
var hann þá innblásinn af anda R a s k s og fylgir rétt- 
ritun hans, svo að Rentukammerið strikar undir stafsetn- 
inguna á umsókn hans^. Baldvin varð einhver fyrsti til 
þess að bregða opt út af þessari venju, og hann ritaði 
gott og mjög lipurt mál, eptir þvi sem um var að gera 
á dögum hans; en ýms tiðska hjekk utan á honum eins 
og laust ullarreifi, og hann hafði eigi enn hrist það al- 
gjörlega af sjer, sem eigi var heldur von. 

Þótt Baldvin væri fyrst og fremst áhugamaður, 
alvörumaður og framkvæmdamaSur, brá hann þó optar 
fyrir sig hæðni en þá er hann var að verja islenskuna 
fyrir dönskuslettunum, en hann gerði það mjög sjaldan 

1) Islands Journal 17, nr. 346. 

og ávalt græskulaust; hann gerði það helst þá, er hann 
minntist á einhverja heiraskuiega venju svo sem fordóma 
Isiendinga gagnvart því, að nejta kálmetis og kjðtsoðs. 
Hann ræður löndum sínum að bera sig að læra átið 
heima, svo að þeir þurfi eigi að sigla til þess eins og 
hann, þvi að það er of kostnaðarsamt og ómaksmikið^. 
En í öllum aðfinningum Baldvins finsi eigi eitt einasta 
illkvitnisorð og eigi eitt einasta ósatt orð nje meiðandi 
um einstaka menn, og er það eitthvað öðru vísi en rit- 
háttur sumra blaðanna nú á dögum. 

Baidvin var vandfarið og hann ;itti við ýmsa erfið- 
leika að berjast. Þá er hann átti i deilum við prófessor 
Rask út af þýðingu R a f n s af Jómsvikingd afsögðu t. a. 
m. margir í nágrenninu við Hvamm i Vatnsdal að kaupa 
Armann framvegis. Menn gerðu þetta í hefndarskyni, 
að því sem BjörnBlöndal ritar, og segir hann einn- 
ig að lítið þyki til Ármanns komið^. Eins kuldalegi og 
Blöndal eða ver ritar sjera VigfúsReykdal á Hofi 
i Skagaströnd um Armann^. I brjefi einu minnist 
Sveinn Pálsson í Vfk á að málsmetandi landar á 
Islandi muni narta í íslenska bókmentavini ytra, og þyk- 
ir honum það auðsjáanlega leitt Hann kveðst hafa heyrt 
að stiptamtmaður K r i e g e r heimti álit sýslumanna um 
Armann á alþingi. Sveinn veit eigi hvað satt er í þessu, 
en ætlar að eitthvað biii undir þvi, ef satt er*. 

Erfiðleikar Baldvins voru i raun rjettri mestir sök- 
nm þess að hann fjekk mjög litinn styrk hjá löndum 

1) Anuann á alþingi, 2. árg. bls. 163 — 64. 

2) Brjéf Blöndals i Hvammi 7. septbr. 1831 til Finns 
Magnússonar. 

3) Brjef V. Reykdal 6. ágást 1831 til sama. 

4) Jeg bef eigi haft færi á að rannsaka þetta jí skjölum 
stiptamtsins á Islandi. Brjef Sveins Pálssonar er eigi dagsett, en 
liklega ritað i janúar 1830. Það er til Finns Magnússonar. 

sinum. Þeir voru daufir og studdu hann eigí. Jafnvel 
annar eins fræðiniaður og Þórður Sveinbjörns- 
son, er þá var sýslumaður i fjölmennustu sýslu lands- 
ins Arnessýslu og siðar yfirdómari, keypti hvorki Ár- 
mann nje las. io. jiilí 183 1 ritar hann Finni Magnús- 
syni að hann haldi eigi og hafi eigi sjeð Ármann. Hann 
hafði þá komið út i 3 ár og var auk Skirnis eina tíma- 
ritið, er þá kom út á íslensku, og árgangurinn kostaði 
einungis 64 skildinga^. Það segir sig nú sjálft að menn 
eins og Þórður Sveinbjörnsson hafa eigi hvatt sýslubúa 
sina til þess að kaupa eða styðja Ármann, en sem betur 
fór voru baeði ýmsir sýslumenn og prestar meiri fjelags- 
menn en hann, og almenningur var i sumum hjeruðum, 
einkum á Norðurlandi, eigi nærri eins daufur og á Suð- 
urlandi. Armann náði því nokkurri útbreiðslu og sáði 
^^11 ýí^sum góðum frækornum meðal íslendinga. (p^ Bald- 
vin hlaut að finna sáran til deyfðarinnar meðal lands- 
manna; því segir hann við sjera Jón Konráðsson : »Hvað 
hjálpar að tala við mína dauðu landa, þeir vilja ekkert 
heyra um landsins gagn og nauðsynjar, en þegar talað er 
um asnans skugga koma allir gapandi og vilja heyra.^ 

Svona voru viðtökurnar, sem Ármann fjekk hji 
flestum landsmönnum, heldur seinar og þungar eða alls 
engar. Þrátt fyrir alla hógværðina var hann þó »hróp- 
andans rödd í eyðimörku« eins og Baldvin sjáltur segir*. 
Og margur hefði enn þann dag í dag gott af að lesa 
Ármann á alþingi, þvi að margt fagurt og nytsamt mi 
af honum læra. 

1) Skirnir 1832, VI, 123. 

2) Brjef Baldvins 2. mai 1832 i Timariti Bókmentaf jelags- 
ins V, 250. 

3) Brjef 2. oktbr. 1829 i Timariti Bókm.fjel. V, 247. 

VII. 

A meðan Baldvin var að reyna að vekja þjóðina af 
svefni og fræða hana um bjargræðisvegi hennar, snerist 
hugur hans einnig að landsstjórnarmálum. Þá er bann 
tók til starfa var engin umræða meðal landsmanna um 
málefni landsins. Almenningur hugsaði alls eigi um þau 
og embættismennimir eigi heldur, nema einstaka undan- 
tekning. Allur almenningur varð varla var við annað að 
þvi er landsstjórn snerti, en að sýslumenn hjeldu mann- 
talsþing og héimtu inn skatta, og að þeir og Inndsyfir- 
dómurinn dæmdu mál manna. Löggjafarvaldið og \fir- 
stjórn landsins sáu landsmenn eigi nje heyrðu. Engin 
stjórnartíðindi vpru til og að eins eitt lítið mánaðarblað 
hafði komið lit í nokkur Ar. Öðru vísi í litlöndum. Þar 
voru blöð. Þótt einveldi grúfði yfir Danmörku og þar 
væri enn einnig flest dautt og dofið eptir ófriðinn við 
England, var þó mesti munur á þvi eða á íslandi. Þar 
gátu menn fylgst með því, sem gerðist i öðrum löndum. 

Hinn pólitiski heimur opnaðist fyrst fyrir Baldvin, 
þá er hann kom til Hafnar. Frelsisbarátta Grikkja stóð 
þá sem hæst og er það einkennilegt fyrir Baldvin^ hve 
hrifinn hann varð af henni. Hann heldur áð guð hafi 
látið C a n n i n g verða stjórnarherra að eins til þess að 
hjálpa Grikkjum, því að skömmu siðar dó hann og Eng- 
lendingar iðruðust þá hjálparinnar. Hann verður gagn- 
tekinn af N i k u I á s i Rússakeisara, af þvi að hann 
hjálpaði Grikkjum og þröngdi Tyrkjum til friðar. Hann 
likir Grikklandi og íslandi tvisvar sinnum saman i öðr- 
um árgangi Ármanns^ og skorar á landa sina að gjöra 
uppreist á móti þeirra eigin vesaldómi. 

Svo kom júlíbyltingin 1830 á Frakklandi, uppreist- 
imar í Belgiu, Póllandi og í smáríkjunum á ítalíu. Hon- 
um finnst Pólverjar gera kraptaverk gegn Rússum. »011 
veröldin er í uppnámic ritar hann föður sínum 21. marz 

i8^i, >og miklir viðburðir sýnast i vændum. Mnnnanna 
frelsisandi vaknar, og krefst síns rjettar hjá konungum 
og einvaldsherrum. í Englandi eru þeir að breyta stjóm- 
arforminu sjálfir i friði án alls ofstopa, og likt er því 
vprið hjer í landi. F r i ð r i k konungur hinn 6. hefir 
skipað kancellíinu að semja reglur, eptir hverjum að viss- 
ir menn eiga að veljast í hverjum parti rikisins, og eiga 
þeir að koma saman og ráðslaga um þess hjeraðsins 
nauðsynjar, sem þeir heyra til, og síðan eiga ráð þeirra 
og frumvörp að sendast konungi til staðfestingar. Ef 
þetta kemst á í íslandi, þá fáum við alþing aptur i ís- 
landi, og væri þess mjög að óska. Eg ætla að íæra 
O r s t e d^ frumvarp til þess heimulega«. 

Um haustið (6. septbr. 183 1) ritar Baldvin föður 
sínum: »þvi er betur að margir undirsátar ná nú vilja 
sinum«, og telur upp tíðindin frá útlöndum. 

Frelsishreyfingar í Evprópu voru orsökin til þess að 
Friðrik 6. gaf lit tilskipun 28. maí 1831 um að tvö ráð- 
gefandi fulltrúaþing skyldi setja á stofn i Danmörku, 
annað handa Jótum, en hitt handa Eydönum og skyldi 
ísland taka þátt í þvi. Um haustið spurði Kancelliið amt- 
mennina á Islandi um álit þeirra um, hvernig auðveld- 
ast mundi vera íyrir ísland að taka þátt í fulltrúaþingun- 
um í Danmörku; átta amtmennirnir og að leita álits 
annara vitra manna á íslandi um þetta, einkum meðal 
embættismannanna. 

Jafnskjótt er tilskipunin kom út, tók Baldvin a& 
hugsa um að hve miklu leyti tilgangi konungs með full- 
trúaþingin yrði náð á íslandi, ef það samkvæmt bókstaf 
tilskipunarinnar ætti þing saman með Sjálandi og eyjun- 
um, en hann átti þá próí fyrir höndum og ýmsu öðru 

1) Það er Anders Sandöe Orsted, lögfrœdingurinn mikli. 
Hann var þá einn af hinum helstu embœttismönnam i Kancelliina^ 

að gegna, svo hann varð að fresta þvi, að rita um mál 
ið þangað til um haustið. Þó hefir hann minnst á þab 
i brjefum til einstakra manna á íslandi þá um sumarið, 
svo sem við Bjarna Thorarensen.^ I nóvembermánuði 
um haustið ritar hann bækling á dönsku »U m h i n 
dönsku íulltriiaþing sjerstaklega að þvr 
er ísland snerti«.2 Hann kom út snemma um 
vorið 1832 og er formálinn dagsettur ^o. marz. Segir 
Baldvin að upphaflegac hafi það eigi verið ætlun sin að' 
láta ritgjörð þessa koma íyrir almenningssjónir, en er 
Holstein greifi Ijet í Ijós þá skoðun, að ísland ætti 
að fá þing fyrir sig í landinu sjálfu, og fleiri Danir tóku 
í sama strenginn, ýtti það undir hann að gefa lit bækl- 
inginn til pQss að skýra- nánar skoðun þeirra. Hann tek- 
ur þetta svo sterklega fram og telur svo mörg tormerki, 
sem honum hafi fundist á þvi að gefa út ritgjörð þessa, 
eflaust til þess að koma í veg fyrir að þetta yrði skoð- 
að sem nokkurs konar skilnaðartilraun og heimtufrekja af 
hálfu Islendinga. Það var vandfarið á þeim dögum og 
fengu sumir Danir að kenna á því. 

Ritgjörð Baldvins er bæði skarplega og skipulega 
samin. Hún er besta ritgjörðin, sem þá var rituð um 
fulltniaþing á Islandi. Enginn höfðingjanna, sem áttu að 
segja álit sitt um málið, gerði það eins vel og þó rituðu 
sumir þeirra alllöng og að ýmsu leyti góð erindi um það. 
Það er þvi fróðlegt, bæði til pess að þekkja Baldvin og til 
þess að sjá, hve langt þeir menn gengu í þá daga, sem 
fóru lengst, að athuga hvernig Baldvin rökstyður skoðutt 
sína og hugsar sjer fulltrúaþinginu háttað. 

1) Sbr. Timarit Bókmentafjelagsins X, 145. 

2) Bœklingurinn heitir: Om de danske Provindsialstænder 
med specielt Hensyn paa Island af Baldvin Einarsson, cand. juris. 
Kjöbenhavn. Forlagt aí Universitetsboghandler C. A. Reitzel 
1832. 40 bls. 8. 

Hann talar fyrst um, hvað þuifi til þess aðtilgangi 
tilskipunarinnar um fulltriiaþing verði náð í öllu rJkinu. 
Fulltriiarnir þurfa að vera margir, því að þá verður þekk- 
ing þeirra, eða þmgsins i heild sinni, á hag þjóðarinnar 
miklu fuUkomnari en annars, og það er trygging fyrir 
velferð hennar; hlutir rikisins eru svo ólíkir, að tveir eða 
þrir fulltrúar geta eigi hnft næga þekkingu á hverjum 
hluta þess. Þess konar umhugsun mun einnig hafa verið 
ástæðan til þess, að Holstein, Slesvik, Norðurjótland og 
Sjáland ásamt eyjunum skyldi hvert eiga þing fyrir sig. 
En einmitt þess vegna er svo erfitt að skýra það, hvem- 
ig ísland geti átt fuUtrúaþing í sameiningu með Sjálandi 
og eyjunum, þar sem það er margfalt ólíkara þeim og 
lengra í burtu, en nokkur hinna hluta rikisins. Þess 
verður að gæta, að ísland er alveg ólikt Danmörku, eink- 
um Sjálandi og eyjunum, ekki að eins í þvi, er snertir 
loptslag og landslag, skapferli og tungu ibiianna, heldur 
€ru og allir atvinnuvegir þar öðru visi en f Danmörku 
og önnur skipun á öUu i þjóðfjelaginu. . I fám orðum: 
íilt verulegt, alt það, sem fyrst og fremst miðar að því 
að einkenna eða einstekja hverja þjóð, það er öðru vísiá 
íslandi en í Danmörku. Við þetta bætist að nákvæm 
þekking á íslandi er mjög sjaldgæf, en þó einkum á 
meðal þeirra, sem. samkvæmt tilskipuninni mætti búast 
við að mundu eiga sæti á fuUtrúaþingunum i Danmörku. 
Atkvæði tveggja eða þriggja fulltrúa, sem sendir væru frá 
íslandi hlytu þvi að ráða, en er fulltrúar væru svo fáir 
frá íslandi, er ástæða til þess að ætla að þeir gæti eigi 
haft næga þekkingu á hinu viðáttumikla íósturlandi þeirra, 
nje hvað við eigi og nauðsynlegt sje i ýmsum hjeruðum 
landsins. Enn fremur er hætt við að eintjáningslegar 
skoðanir og að hagur einstakra manna kynni að ráða of 
miklu, er fuUtniarnir væru svo fáir. Þetta gæti því auð* 

veldlega komið fyrir, þar sem þeir væru svo fjarlægir 
lcjósendum, og hinir fulltrúar þingsins væru að mestu 
leyti neyddir til þess að fara eptir orðum þeirra og 
ráðum. 

Baldvin leiðir þvi næst rök að þvi, að íuiltrúaþing 
sje enn nauðsynlegra á íslandi en i Danmörku til þess 
að stjómin fái nákvæma þekkingu á landinu og til þess 
að glæða þjóðarandann. — Aptur á móti þurfi ísiand eigi 
fuUtriiaþing framar en Danmörk til þess að ná hinu 
þriðja takmarki þinganna, eða því, að binda þau bönd, 
rsem tengja konungsættina og þjóðina saman, enn inni- 
legar. — En ef stjómin eigi aö fá næga þekkingu á ís- 
'landi og ef glæða eigi þjóðarandann, þá verða miklu 
fleiri en tveir eða þrír af ibúum landsins að fá sæti á 
fuUtrúaþinginu, en það er eigi auðvelt, ef þeir eiga að 
fara 300 milur i burtu frá íslandi til að sækja þing á 
Sjálandi. Hins vegar væri það rajög auðvelt, ef ísland 
fengi þing fyrir sig i landinu sjálfu. Hann leiðir niS rök 
að þvi hve nauðsynlegt sje að þing sje haldið í landinu 
sjálfu og hrekur þær mótbámr, sem hann ætlar að kom- 
ið yrði með á móti því, og getur um, hve margt gott 
geti leiit af þingsamkomu fyrir embættismennina, ef þeir 
fái færi á að tala saman, og fyrir samkomulag þeirra við 
almenning. 

Þá talar hann um kostnaðinn við að heyja þing 
innanlands. Hann ætlast til að tveir fulltrúar sjeu kosnir 
fyrir hverja sýslu, nema fyrir Vestmannaeyjar og Stranda- 
sýslu. AIIs era það 34 fulltrúar. Þeim, sem næst búa 
þingstaðnum, ætlar hann 1 5 rd. i ferðakostnað og annað, 
•en þingfararkaupið átti að stiga eptir fjarlægðinni frá 
þingstaðnum; hæst áttu fulltrúarnir lir Múlasýslum að fá, 
40 rd. ÞaÖ verður til samans 800 rd. Hann gerir ráð 
i'yrir að allur þingkostnaÖurinn verði 1000 rd. á ári, og 

hann minnir á að nefndarmennirnir hafi eigi fengið svo 
mikið eptir Jónsbók. Hann játar að vísu að þetta kunni 
að vera nokkuð lítið fyrir embættismennina, en segir að 
þeir verði að sætta sig við embættislaunin. Hann vill 
eigi að þingmenskan verði eptirsóknarverð sökum laun- 
anna. Sú ánægja að njóta trausts meðborgara sinna og 
meðvitundin um að koma einhverju góðu til leiðar verð- 
ur að bæta upp þingfararkaupið. 

Hús handa þinginu hjelt hann að mundi kosta tvær 
til þrjár þúsundir rd. Ef.það yrði reist úr steini, yrði 
það dýrara, en þó væn það betra. Það gæti orðið ó- 
dýrt á þann hátt að hver sýsla legði til jafnmarga menn 
til þess að smiða húsið, eins og fulltrúar þeir væru, sem 
hún sendi á þing. Viðurinn í húsið, flutningurinn á honum 
og kaup múrmeistara yrði þá hið helsta af kostnaðinum^ 
Grjót væri ágætt á staðnum, og þessi kostnaður væri að 
eins í eitt skipti fyrir öll. Aptur á móti yrði kostnaður- 
inn meiri, el fulltriiar væru sendir til Sjálands. Einn 
fulltriii kostaði 800 rd., ef þing yrði haldið um veturinn^ 
og hann gæti íarið utan að haustinu og komið heim 
aptur að vorinu. Ef þingið væri haldið um sumarið, 
yrði fulltrdinn að vera hálft annað ár að heiman og kost- 
aði þá meira en helmingi meira. Þetta yrði þvi þrem til 
sex sinnum dýrara, þótt fulltrúarnir yrðu að eins þrír. 

Þá talar Baldvin um fyrirkomulag þingsins og minn* 
ist fyrst á kosningarrjett og kjörgengi. Hann leiÖir rök 
að því, að eigi sje rjett að binda kosningarrjettinn við 
jarðeigendur eina, heldur sje sanngjarnt að leiguliðar fái 
hann einnig; það megi takmarka hann við skattskyldu 
þeirra eða öllu heldur við ákveðna hundraðatölu aftiund- 
arbæru íje. Það sje föst og ákveðin takmörk, sem nái 
um alla jarðeigendur og leiguliða, sem eigi nokkur efni^ 
en útiloki fátæka leiguliða, tómthúsmenn og alla þá, sem 
eigi eru heimilisfeður, nema þeir sjeu jarðeigendur. 

Kjðrgengi viU hann að sett sje við sömu skilyrði 
og kosningarrjetturinn, en eigi við önnur harðari. Sjálf- 
stæði manna fer mest eptir skapferli manna, en eigi ept- 
ir eignum manna. Þessi eiginleiki kemur einmitt öflug- 
ast i Ijós, er við erfiðleika er aÖ eiga. ÞaÖ fer fjarri 
þvi að hann vaxi með auðnum, heldur minnkar hann 
hjá mörgum, er auðurinn vex og ástæður hlutaðeiganda 
verða aðrar. Þó er vis atvinna nauðsynleg til þess að 
geta verið sjálfstæður maður, en sHka atvinnu hafa skatt- 
bændur á íslandi. Einnig á að taka tiUit til opinberra 
prófa. Þeir, sem hafa tekið annað próf eða embættispróf 
við háskólann eða eru útskrifaðir úr Bessastaðaskóla^ ættu 
að hafa kosningarrjett og kjörgengi, er þeir hefðu náð 
nægum aldri. Allir embættismenn ættu að hafa hvort- 
tveggja. 

FuUtrúar landsins mættu eigi vera færri en 30 sök- 
um stærðar landsins, og leggur hann til að þeir verði 
34. Þá ætti að velja á manntalsþingum til þess aðspara 
mönnum ferðalag og skýrir hann frá, hvemig haga mætti 
kosningum. Þá minnist hann á að einn þingmanna sje 
forseti og á þingsköpin og segir að lokum að best sje 
að halda þing þetta á Þingvöllum, því að Reykjavik sje 
óþjóðleg og þar tefja ferðamenn á lestunum, er þingið 
ætti að halda. Þar bjó þá enginn embættismaður nema 
stiptamtmaður og landfógeti og sýslumaðurinn í GuU- 
bringu og Kjósarsýslu, og bærinn dró þá keim af óment- 
uðum, dönskum eða hálfdönskum verslunarmönnum. Þá 
er málum væri lokið og þingi slitíð, skyldu valdir þing- 
menn meÖ . forseta í fararbroddi afhenda þau þeim manni, 
sem konungur skipaði til þess að taka á móti málum 
þingsinSy og hann skyldi siðan senda þau stjóminni. 
Baldrái vildi ekki að fulltrúar færu með þau utan, þvi 
að bæði yrði það kostnaðarsamt og tafsamt, og allra sist 

vildi hann að íslensk mái væru borin undir þing Eydana, 
en hann áleit að gott væri, að íslenskur lögfræðingur, 
sem hefði verið embættismaður á íslandi, og þekti vel 
land og lýð, fengi embætti 1 Kaupmannahöfn, til þess aÖ 
stjórnin gæti leitað skýringar hjá honum um málefni 
landsins, er hún vildi. 

Baldvin mun hafa taiið liklegast, að konungur mundi 
skipa stiptamtmanni að taka á móti samþyktum þingsins; 
til hans hefur þá forseti átt að riða af þingi ásamt nokkr- 
um þingmönnum og afhenda honum málin 

Mörgum Dönum þótti ritgjörð Baldvins góð, þar á 
móti þótti einstaka íslendingi i Kaupmannahöfn hún ó- 
nýt, einkanlega þeim, sem vildu helst óska að hiin hefði 
verið það, Baldvins vegna, »því börn mælaoptsem viljac^. 
Heima á Islandi fjellust margir á skoðanir Baldvins um 
fulltrúaþingin, en enginn varð glaðari yfir ritgjörð hans en 
Bjarni Thorarensen. Hann fylgdi því svo fast fram að 
ísland fengi fulltriin|nng, að Magnús háyfirdómari 
Stephensen skrifaði til Kaupmannahafnar, að Baldvin 
væri raust hans og »handlangari«2. Hann var einna á- 
kafastur á móti endurreisn alþingis og þó voru margir 
meðal embættismannanna syðra, sem vildu að ísland fengi 
eigi neitt þing, og vestra lagðist Bjarni amtmaður Thor- 
steinsson mjög á móti því, en hann var svo vel gefinn, 
að hann studdi Baldvin, þótt þeir væru sinn á hvorri 
skoðun, og gætu sumir íslendingar lært af honum enn 
þann dag í dag*. 

1) Brjef Baldvins 2. mai 1832 i Timariti Bókmentafjc- 
lagsins y, 250. 

2) Brjef 13. júni 1832 til Finns Magnússonar. 

3) Um skoðanamun þeirra Baldvins og Bjama Thorsteins- 
«onar sjá hið merkilega brjef Baldvins 27. septbr. 1832, prentað 
i Timaríti Bókmentafjelagsins X, 241—252. Þvi miðor er brjef 
þetta ekki gefið vel út; það vantar i það h&lfar og heilar seth- 

Baldvin ritaði einnig um fulltrúaþingin á islensku i 
íjórða árgangi Ármanns og flutti þar tilskipunina. Hann 
reynir þar einkum að gera almenningi Ijóst, live nauð- 
synlegt sje að fá þing i iandinu sjálfu, og var þess eigi 
vanþörf, ekki sist sökum þess að ýmsir hinir heldri em- 
bættismenn voru því andstæðir og óttuðust að það mundi 
valda afarmikium óróa. Til þess að koma í veg fyrir 
misskilnin^, brýndi hann það fyrir mönnum, að konung- 
ur ætli eigi að rýra einveldi sitt, þótt hann setji fulltrúa- 
þing á stofn. Einnig brýndi hann það rækilega fyrir 
mönnum, að það væri eigi að eins leyfilegt samkvæmt 
prentfrelsislögunum, að láta skoðun sína opinberlega í 
Ijós um það, sem kynni að efla velferð þjóðarinnar, held- 
ur væru menn nii hvattir til þess af konunginum. Bald- 
vin gat einnig um að Holstein greifi og aðrir merkir 
menn meðai Dana heföu látið þá skoðun í Ijós, að rjett 
mundi vera að ísland fengi þing fyrir sig í landinu sjálfu, 
svo að menn sæu, að þetta væri ekki einungis uppfundið 
af honum. 

1 þessari ritgjörð varð Baldvin fyrst og fremst að 
skýra fyrir almenningi ýms frumatriði málsins, sem flest- 

ingar. Á bls. 247, linu 17. og 18. a. o. stendur: „Eg neita þvi 
þvert, og þvi, að á öUu þessu briddi nú þegar", en á að vera: 
„Eg neita þvi þvert, þvi að & öllu þessu briddir ná þegar, og 
sumt er þegar fullvist; og alltent verðr nokkuð ágengt". Bls. 
248, 2. linu a. o. á eptir „heiminn" vantar: „Frökkum er borið 
hið sama, þó hafa þeir marga dugnaðarmenn". Bls, 251, lina 6 — 
9 á að vera þannig: „Hvörr embœttismaðr þar og einkanlega 
amtmeBnirnir verða að hafa heilt Cancellie vit, ef þeir eiga 
að duga eins og hvorsdagsmennirniri Ðanmörku, 
þvi stjómin hér sér með þeirra, ekki með sinum eigin augum". 
A bls. 248, linu 5 a. o. stendur: „mundu að likindum"; & að vera: 
„mundu fara að likindum". Á bls. 246, linu 15 a. o. stendur 
„tiðr meðal", á að vera: „tiðr & meðal", og i linu 26 „i stálham", 
& að vera „i sinum stálham". 

um mentuðum mönnum eru Ijós; i dönsku ritgjörðinni 
þuríti hann þess eigi, því að hiin var ætluð fróðari mönn- 
um; í henni gat hann því lýst miklu betur, hvernig fuU- 
trúaþingi skyldi háttað á íslandi, og hún er þvi ná miklu 
meira verð en islenska ritgjörðin. 



\aii. 

Eins og fyr er sagt hafði Baldvin byrjað að stunda 
lögfræði, þá er hann hafði tekið annað háskólapróf haust- 
ið 1827. Alt það, sem hjer hefur verið sagt frá, voru 
hjáverk hans á námsárum hans, þvi að lögfrœðisnám 
sitt stundaði hann eigi ver en aðrir, og auk þess lagði 
hann töluverða stund á náttúrufræði. 28. febriiar 1820 
sótti Baldvin um styrk til sjóðsins »ad usus publi- 
c o s« til þcss að hljða á fyrirlestra i steinafræði, grasa- 
fræði og eðlisfræði, og kveðst hann hafa verið ákveðinn 
i að afla sjer þekkingar i náttdrufræði, þá er hann kom 
til háskólans. Hann fjekk engan styrk i það sinn, því 
að aðrir íslendingar nutu þá þess styrks, sem íslending- 
um var ætlaður til náttiirufræðisnáms. Árið eptir sótti 
Baldvin aptur um styrkinn og með konungsiirskurði 2. 
jiini 1829 voru honum veittir 150 rd. á ári frá i. jiiU 
1829 i þrjii ár til þess að stunda náttúrufræði.^ A þess- 
um árum hlustaði hann á fyrirlestra hjá prófessor R e i n- 
h a r d t um fuglana í Evrópu, prófessor Bredsdorff 
um steingjörvinga, prófessor O r s t e d um aðalatriðin i 
efnafræði, á prófessor Z e i s e um organisk efni og á 
prófessor F o r c h h a m m e r um efnafræði. Einnig tók 
hann þátt i efnafræðis-æfingum Forchhammers á tilrauna- 
stofu fjölfræðisskólans (Polyteknlska skólans) og hlýddi á 
professor Örsted um rafmngnsfræði, galvanisme og magn- 

1) Oll þessi skjöl eru við nr. 586 F. a. u. p. Journal 6, ' 

•etisme. Af þessu má ráða að hann hefur á námsárum 
^inum aflað sjer töluverðs fróðleiks 1 náttúrufræði, þótt 
það haíi eigi getað verið nema i molum, þar sem hann 
varð að stunda lög og rita Ármann í hjáverkutti og lesa 
alt, sem hann þurfti til þess. 

Til þess aÖ geta ritað Ármann þurfti Baldvin eigi 
að eins að kynna sjer fomsðgur vorar, heldur og hið 
helsta af bókmentum landsins á 18. ðld. Hann vitnar i 
þvi nær ðll þau rit, sem komu lit á 18. ðldinni og 
snertu eitthvað framfarir landsins, atvinnuveaþess og hag. /I 
Það er satt sem hann segir 2. október 1829 í brjefi til 
sjera Jóns Konráðssonar: »Jeg er altaf að leggja mig ept- 
ir að þekkja ástand landsins og karakter íólksins^ og er 
eg þegar sæmilega heima i því, eptir því sem er að 
gera, þvl fáir hafa þekkt það rjett^*. 

Baldvin skipti þannig kröptum sínum á miUi þriggja 
greina, lögíræði, náttiiruvisinda og íslands. Lðgfræðin 
var skyidunám hans, fræðin um ísland var vildarnám 
lians og náttiiruvisin voru nauðsynjanám til þess að hann 
gæti unnið íslandi sem mest gagn og endurreist þjóðina 
lir gömlum vesaldómi. En auk þessa vann Baldvin ým- 
islegt fleira. Vorið 1829 var hann kosinn varaskrifari í 
Bókmentaíjelaginu í Kaupmannahöfn og R a s k, sem var 
forseti fjelagsins, íjekk hann þá til þess að semja Skirnir 
fyrir það ár og til sumarmála 1830 (4. árgang); vitnaði 
Rask að hann hafi leyst það af hendi *með sinni venju- 
legu málsnildc^ 

Árið eptir (1830) varð hann skrifari í Bókmenta- 
ijelagsdeiidinni og var það til dauðadags. Það ár gekk 
hann 1 fornfræðafjelagið. Árið eptir komst hann i harða 
ritdeilu við prófessor Rask útaf þýðingu prófessörs 

1) Timarít fiókmentaíjelagsins V, 247. 

2) Skimir IV, 77. 

Rafns á Jómsvíkinga sögu. Það var bitur og sorgleg' 
deila, sem betur heföi verið að eigi hefði átt sér stað^ 
einkum af þvi að annar eins íslands vinur og Rask var 
annar málsaðili og hatin tók sjer deiluna mjög nærri. 
Baldvin ritaði þá tvo bæklinga, annan þeirra mjög lang- 
an, og voru þeir báðir prentaðir það ár (183 1). Aí því 
aðdr. Björn Magnússon Ólsen hefur lýst vel 
deiIué/'^essanV skal eigi lalað nánar um hana hjer, enda. 
yrði það oflangt mál, ef ætti að gera það til hlitar, þvt 
að svo miklar heimildir eru til um hana, sem enn hafa 
eigi verið notaðar. Að eins skal þess getið að danskur 
maður, sem hjet L a r s e n, mun hafa ritað ritdóminn, 
en Þorsteinn Helgason hjálpað honum nokk-^ 
uð,2 en þetta vissi Baldvin eigi, og hugði að Þorsteinn 
væri höfundurinn. í annan stað haföi deila þessi ýms 
óþægindi í för með sjer fyrir Baldvin, sjerstaklega heima 
á íslandi. Þar snerist hver á fætur öðrum á móti hon^ 
um og sumir reyndu að skaða hann með þvi að segja 
Ármanni upp. Af höföingjum mátti heita að allir sner- 
ust á móti honum, nema Bjami Thorarensen og Gunn- 
laugur Oddsson. Bjarni Thorsteinsson Ijet hann eigi held- 
ur gjalda deilunnar, þótt honum raislikaði hiin mjög. Hann 
var svo mikill rósemdar og vitsmunamaður að hann gat 
dæmt hitalaust um hana. 

íslenskir námsraenn við háskólann skipuðu sjerapt- 
ur á móti utan um Baldvin á þessum áruni. Hann haföi 
reynt að hafa góð og vekjandi áhrif á þá. Vorið 1829^ 
haföi hann iiirið að hugsa um að koma á íjelagsskap 
meðal þeirra, eða jafnvel meðal allra íslendinga, sem þi 
voru í Kaupmannahöfn. Hann sá að ekkert band var 

1) Sjá Tímarit Bókmentafjelagsins IX, 29 — 38. 

2) Sbr. brjef Bjarna Thorarensen 27. jáli 1831 til Finns. 
Magnássonar; einnig brjef Gnnnlaags Oddssonar 24. febr. 1832 
til sama. 



meðal íslendinga, sem tengdi þá saman; þeir paufuðust 
sjer, og þess vegna voru jafnan flokkadrættir á meðal 
þeirra. Margir af stúdentum menntust Htið. Þeir komu 
líkir aptur heim til íslands sem þeir fóru, að undantek- 
inni þeirri visindagrein, sem þeir lærðu. Þeir sáu lítiÖ 
og kyntust litið hinu »praktiska lífí«. Aldrei hugsuðu 
þeir i sameiningu eða töluðu eða rituðu eða gerðu 
nokkuð það, sem horfði til eflingar fósturlandi þeirra. 
Þetta var dómur Baldvins um islenska stiidenta í Höfn 
1829^ og mun enginn, sem þekkir til stiidentalífsins ís- 
lenska, eíast um að hann sje sannur. Til þess að bæta 
úr þessu fór Baldvin að hugsa um að stofna »klubb« eða 
samkundu meðal íslenskra námsmanna, en úr þvi varð 
þó ekki fyr en veturinn 1830-— 1831 eða haustið 
1830, og munu frelsishreifingarnar hafa ýtt undir hann. 
Baldvin ritaði lög samkundu þessarar, og kallaði hana 
>bræðralag< en með einkanafni »Alþingi«. Þeir íslend- 
ingar, sem iðkuðu bókmentir í Höfn komu þar saman 
einu sinni í hverri viku og lásu þar bækur, er ísland 
snerti. Tilgangur samkundunnar var að auka samheldni 
meðal islenskra námsmanna og að öria og næra þekkingu 
á öUu þvi, er ísland snerti. Gerði Baldvin sjeríagravon 
um bræðralag þetta og að mikið gott mundi af þvíleiða. 
Hann hugði jaínvel að það mundi geta tekið að sjer Ar- 
mann, þótt hann yrði að hafa umsjón með honum fyrst 
um sinn.* 

Flestallir eða allir islenskir námsmenn gengu í bræða- 
lag þetta, en þó fór þetta öðru vísi en Baldvin ætlaði. 
Það tók aldrei Ármann að sjer; bæði það og Ármann 

1) Sbr. brjef Baldvins 4. mai 1829 til Bjama amtmann» 
Thorsteinssonar. 

2) Sbr. brjef Baldvins til föður hans 21. marz 1831. Í 
fjóröa árgangi Armanns em prentuö tvö kvœði eptir ögpuund 
Sigorösson, sem sungin vom i samsœti bræðralagsins. 

ijellu um koll, þá er Baldvin dó. Hann einn var sú 
máttarstoð, sem hjelt hvorttveggju uppi. 

Vorið 183 1 bárust fregnimar heim til íslands um 
deilu Baldvius og Rasks, um stofriun bræðralagsins Al- 
þingis og um uppreistina í Belgíu og fleiri frelsishreifing- 
ar. HöfÖirigjarnir flestir og skólagengnir menn urðu 
reiðir við Baldvin út af deilunni og hræddir við stofnun 
bræðralagsins og frelsishreifingarnar 1 útlöndum. J ó n 
skólameistari J ó n s s o n ritar Finni Magniissyni á þessa 
leið þá um sumarið: »Allir hjer syðra, sem vit hafaum 
að dæma, að undanteknum raáske einum (0: konsist — 
(orialassessor) G(unnlaugur) O(ddsson) og jeg veit eigi 
um Ass(essor) (Bjarna) Th(orarensen)) voru sem slegnir 
reiðarslagi nf gremju yfir þvi, og misbiUigede landanna 
fyrirtæki i einu og öllu, bæði í hlutdeild þeirra i stríð- 
inu, bókmenta(fjelags) embættisvalinu og alþingisklubbs 
stofnuninni. Alþing kafnar þar sannlega undir naíni; en 
hans 0: alþ. klubb. minning mun og sem litslett, því 
heyrt hefi eg að margir landar smátt og smátt drægi sig 
út lir honum, og að synir m(ínir)^ hafi verið með þeim 
fyrstu, sem þegjandi drógu sig lit úr honum, sem gleður 
mig. Þeir sjálfir nefna klubben annars ekki með einu 
einasta orði«.2 Bjarni amtmaður Thorsteinsson óskar 
þess helst að Hannes frændi þeirra hjóna, sonur Stein- 
grinis biskups, »komi ei i iUan soll og að hann leiði sig 
framhjá því nýja alþingi i Khöfn«.* Arni Helgason 
minnist i við Rask, að þeir hafi frjett að islenskir náms- 
menn hafi stofnað kliibb, og segir að allir sjeu »við það 
fyrirtæki hræddir, þvi þess meira óvit saman kemur, 

1) Þ. e. Markús og Asmundur, sem báðir nrðu siðar prest- 
ar i Odda á RangárvöUum. 

2) Brjef 24. júU 1831. 

. 3) Brjef Bjama Thorsteinssonar 28. ág. 1831 til Finns 
Magnússonar. 

ss meiri verður heimskan«.^ Það var lika nokkuð að 
tast, en margir voru svona í þá daga, að þeir óttuðust 
erja breytingu og hvert lifsmark. 

Allir íslendingar urðu þó eigi óttaslegnir. Bjarni 
borarensen varð mjög glaður, er hann frjetti af stofn- 
i alþingis meðal stúdenta. »Guð blessi alþingi yðar< 
aði hann Baldvin, »því er miður, að margir lasta það, 
i sú skömm skal mig aldrei hendac En Bjami Thor- 
ensen þótti lika ógætinn maður á meðal höíðingjanna 
ðra; þó var óaðgætni hans eigi meiri en svo, að hann 
r að ráða Baldvin til þess að fá danskan mann fyrir 
rseta i alþingi þeirra, til þess að enginn gæti sagt að 
lÖ væri óvinveitt skilnaðartilraun frá Dönum. Hann að- 
rar einnig Baldvin og segir: »allra nugu horfa á yður, 
f því miður munuð þjer sem sumir aðrir reyna, að það 
satt: »de middelmádige hoveder hade og frygte de 
>de!« og nátthúfur og læpumenni hata ætið fjörmenn 
[ framkvæmdarmenn«. Hann gerir sjer von um nð al- 
agi námsmanna verði jafnvel vísir til endurlifgunar 
ngsins við Öxará, og biður Baldvin að stetna að því*. 

Sumir stúdentar i Kaupmannahöfn fengu aðvörun 
l feðrum sínum eða frændum meðal embættismannanna 
íslandi um að varast þennan voðalega »kli!ibb< og koma 
^i nærri honum^. Nokkrir þeirra gengu einnig úr hon- 
n, en þeir voru flestir, sem fylgdu Baldvin og þótti 
nn halda vörn uppi fyrir hönd íslendinga í deilunni 
aí þýðingu Rafns. 

Baldvin vissi það vel hvaða hug flestir höfðingjarn- 

á íslandi báru til haus. í brjefí .z^. april 1831 til 

arna Thorsteinssonar segir hann, að hann sje sá einasti 

1) Timarit Bókmentafjelagsins IX, 105. 

2) Sbr. brjef Bjarna Thorarensens 25. ágúst 1831 til Bald- 
18. Timarit Bókmentafjelagsins X, 144. 

3) Sbr. Timarit Bókmentafjel. IX, 105. 

höíðingi á íslandi, (þegar hann undantaki justitsráð Bjama 
Thorarensen), sem sje honum meðmæltur og sá einasti 
höfðingi á íslandi, hvers orð vega hjer nokkuð. Þess 
vegna leitar hann til hans um meðmæli. Þetta er þó 
svo snemma að frjettirnar um deiluna við Rask voru 
varla komnar til íslands. En það mun eigi hafa þurft 
þá deilu til þess að sumir höíðingjamir yrðu óánægðir 
með Baldvin. Það er að minnsta kosti nærri sanni, sem 
hann skrífar íöður sinum um haustið i8^i eða vorið 
1832, — brjefið er eigi dagsett. — Hann getur þess aÖ 
margir höfðingjar heima einkum á Suðurlandi hafi skömm 
i sjer og segir »þeim mun þykja að það beri ofmikið i 
mjer við hliðina á sjer, þeim mun þykja það að, að eg 
held .ekki að mjer höndum eins og þeir, það sem ísland 
áhrærir. Eg hræðist ekki óvild þeirra, sem er lítilsvirði, 
gæti eg áunnið mjer meira en almennan þokka hjá al- 
menningi, hann er miklu meira verður, og þá væri eg 
ánægður«. 

Hjer verður að gæta að þvi að Baldvin talar vi5 
föður sinn. Honum mun hafa þótt sonur sinn eigi á- 
valt svo gætinn sem skyldi. Eðhlega leiddi af þvi að 
Baldvin benti á það, sem kynni að vega upp á móti ó- 
vild höfðingjanna. Fyrir jafnduglegan mann og vitran 
sem Baldvin var óvild höfðingjanna eigi hættuleg, eo 
þokki almennings var hins vegar eigi mikilsvirði, því a5 
almenningur var svo daufur og dáðlaus, að hann hefði 
enga hjálp veitt Baldvin, þótt hann hefði þurftáað halda. 
Almenningur lá i svefn-fjötrum og einungis eí hann 
vaknaði og neytti orku sinnar, gat verið styrkur að þokka 
hans. Þetta hefur Baldvin hlotíð að sjá, en þótt hann 
kæmist svona að orði við föður sinn, vann hann eigi til 
þess að afia sjer þokka almennings, heldur til þtss að 
þoka þjóðinni áfram. 

Kaupmennirair vorir einnig reiðir við Baldvin sjer- 

staklega át áf ræðu Ármanns og aí þvi að hann fann að 
dönskuslettunum; en af þeim flestum var þj^ einskis góðs j c 
að vænta íslandi til handa. Baldvin gerði eigi heldur 
Táð fyrir því að þeim mundi lika við hann, allra sist 
þeim, sem þóttust vera yfirmenn bænda, en eins og 
hann segir i nýnefndu brjefi til föður sins, gat hann eigi 
gert hvorttveggja i einu »sagt satt og lotið þ e i m 
lika. Þeirra bölv. danska sligar ísland að iokunum*. Um 
1830 var margfalt meiri ástæða en nii til þess að óttast, 
að danskan mundi spilla og jafnvel eyðileggja íslenskuna. 



IX. 

Baldvin hafði ætlað sjer að taka próf í lögum vorið 
1831; og svo langt var það komið, að hann var búinn 
að senda bónarbjef um það til lögfræðiskennaranna, en 
seinustu dagana rjett fyrir próf varð tengdamóðir hans í 
miðjum mars mánuði dauðveik og andaðist hún 22. mars. 
Baldvin var þá kvongaður og kona hans óljett og komin 
að falli; eignaðist hiin son 29. mars. Baldvin varð því 
aÖ vaka á nóttunum yfir sjúklingum og taíðist frá öUum 
lestri þá dagana, svo að hann gat eigi gengið upp í það 
sinn, en var hins vegar ekki orðinn enn svo sterkur i 
lögfræðinni, að hann hefði eigi orðið að treysta nokkuð 
á lipurleik og munninn.^ Þennan vetur ritaði hann 
mestallan þriðja árganginn af Ármann 1 hjáverkum og 
fyrri hluta þessa árs átti hann i deilunni við Rask og 
hafði hiin einnig tafið hann nokkuð frá lestri, þótt það 
hefði verið minna, en vænta mátiL 

Þá er Baldvin fór fyrst utan var hann trúlofaður 
Kristrúnu dóttur sjera Jóns á Grenjaðarstað, 
5em siÖar varð kona sjera Hallgrims Jónssonar á Hólmum 

1) Brjeí Baldvins 21. mars 1831 til föðnr lians. 

í Reyðaríirði. í Kaupmannahöfn kyntist hann stúIkQ 
þeirri, sem siðar varð kona hans. Hann varð heÐni cða 
fósturmóður hennar svo skuldbundinn i peningalega til- 
liti, að þvi sem einn ættmanna hans hefur sagt mjer, a5 
hann þóttist eigi geta annað en bundist henni. Hvað 
satt er í þessu veit jeg eigi. Eptir því sem frú Hildur 
Johnsen, systir Kristriínar, sagði, kom Baldvin heim tii ís- 
iands að kveðja Kristrúnu og hefur það hlotið aÖ vera 
sumarið 1828 eða íyrri hluta þess sumars. Það ár fór 
hann til íslands, en árið 1829 ekki, og hann mun aldrd 
hafa sjeð ísland eptir það. Skilnaður þeirra Baldvins og 
Kristrúnar olli þeim báðum hinnar mestu sorgar. 

Baldvin virðist þó eigi hafa kvongast fyr en haust- 
ið 1830, því að 21. mars 183 1 skrifar hann föður sín- 
um með fyrsta vorskipi að hann sje kvongaður og kon- 
an þunguð. Stúlka sú, sem hann gekk að eiga, hjet 
Johanne Hansen, oger sagt að hiin haíi veriÖ 
óvenjulega fríð sýnum, en eigi er mjer kunnugt um ætt 
hennar og uppruna, og hef eigi heldur grennsiast eptir 
því. Um sumarið las Baldvin af kappi utidir próf, uns 
hann í september mánuði um haustið leysti hið skriflega 
próf af hendi, og hið munnlega 21. október (18*51) og 
fjekk fyrstu einkunn. 

Þá er Baldvin hafði tekið embættispróf fór hann 
þegar að hugsa um að afla sjer fuUkomnari þekkingar í 
náttiiruvisindunum, en honum hafði verið hægt á stú- 
dentsárum sinum. i. nóvember (183 1) sótti hann um 
3JO rd. styrk á ári af sjóðnum »ad usus publicosc til 
þess að stunda náttúruvisindi á poI}^ekniska skólanum. 
Ætlaði iiann að taka þar próf. Hann beið nú eigi svars, 
heldur fór hann að ganga á skólann, af þvi að konfer- 
ensráð Jónas Collin, sem var ritari sjóðsins, gaf 
honum góða von um styrkinn; einnig iiafði hann góð 
meðmæli frá kennurum sinum, þar á meðal H. C. 

Orsted, náttúrufræðingnum. Það leið nú og beið svo að 
Baldvin fjekk ekkert svar. Loksíns neyddist hann til þess 
að rita Collin og biðja hann um svar^ eða aisvar^ ef eigi 
væri hægt annað^ tii þess að hann gæti þá tekið annað 
fyrir og annast konu og bam sitt; er auðsjeð að Baldvin 
var þá i miklum vandræðum staddur. 23. april 183^2 
lagði stjóm sjóðsins til að hann fengi 350 rbd. i silfri 
um eitt ár; getur hún þess, að hann þurfi ríflegan styrk, 
eí duga skuli^ af þvi að hann eigi konu og barn. Einnig 
getur hún um að Baldvin geri gagn með þvi að gefa út 
ársritið Ármann til þess að styrkja atvinnuvegina á ís- 
landi. Með lirskurði 3. mai 1832 samþykti konungur 
tillögu stjóraar sjóðsins.^ 

Fám dögum siðar, 11. mai 1832, sótti Baldvin ti! 
Rentukammersins um 400 rd. styrk á ári í tvö ár af ís- 
lenska jarðarbókarsjóðnum til þess að stunda náttúruvis* 
indi og biia sig undir próf á polytekneska skólanum. 
Hann getur pcss að hann hafi fengið 350 rd.. af sjóðn- 
um »ad usus publicos«. Hann kveðst jafnan hafa lagt 
stund á náttúruvísindi og getur um Ármann og ritgjörð 

•• 

sina um fulltrúaþingin. Vottorð fylgdu frá H. C. Orsted 
og fleiri háskólakennurum í náttúruvisindum. Með kon- 
ungsúrskurði 10. júli 1832 voru honum veittir 300 rd. 
i seðlum i tvö ár*. 

Jafnframt þvi að Baldvin stundaði náttiiruvísindi^ 
einkum eðlisfræði, á polytekniska skólanum, tók hann nú 
að leggja allmikla stund á foma islenska lögfræði. Vet- 
urinn 183 1 — 1832 las hann grandgæfilega Grágás, sem 
hafði þá komið út fyrir tveimur árum, og ritaði síðan 
langa ritgjörð um Grágás, Bemarkninger otn den gamle is- 

1) Sbr. nr. 449, F. a. u. p., Jonmal 7. 

2) Isl. kgel. Resolutioner 1830—32 sbr. einnig Islands^ 
Jonrnal 17, nr. 604. 

landshe Lov Graagaastn, sem prentuð var eptir andlát hans 
i Juridisk Tidsskrift, 22. bindi (18^54), bls, i — 146 og 
277 — 360. Allmikið af ritgjörÖ Baldvins er að vísu, eins 
og hann sjálfur segir, útdráttur úr ritgjörÖ J. F. G. Schleg- 
els fyrir framan Grágás, en hiin ber þó vitni um hina 
miklu elju Baldvins, fróðleiksfýst hans og fjölhæíi. Einn* 
ig eru í henni með ýmsar góðar athuganir, þótt hún 
hafi nú varla nokkuð vísindalegt gildi, sem eigi er held- 
ur von á. Alt það, sem snerti sögu landsins, einkum 1 
atvinnugreinum og efnahag þjóðarinnar, stundaði Baldvin 
einnig; hann vildi jafnan athuga það, sem reynslan kendi, 
til þess að alt yrði sem traustast, er hann reisti. Hann 
ritaði einnig þennan vetur (183 1 — 32) álit um þýðingu 
þá á dönsku, sem H a 1 1 d ó r sýslumaður Einarsson 
Ijet prenta af ritgjörð Hannesar biskups F i n n s- 
^onar »um manníækkun aí hallærum«; er ritgjörÖ Bald- 
vins prentuð í »Maanedsskriýt ýor LiUeratur^ VIII, 209 — 
244 (1832). 

En Baldvin auðnaðist ekki að starfa lengi fósturjörð 
vorri til heiUa og framfara. Öndverðlega í desember- 
mánuði 1832 stóð Ijós á borði fyrir framan hvilu hans 
um morgun um fótaferðartima: borðið valt um koll, en 
Ijósið náði til rúmtjaldsins og funaði það upp í einu vet- 
fangi. Hann stökk þá upp því nær alls nakinn úr rúm- 
inu, reif tjaldið ofan og gat slökki eldinn, en skamm- 
brendist svo við það, bæði á höndum og fótum, að hann 
lagðist jafnskjótt riimfastur og reis eigi á fætur síðan. 
Hann lá i sárum rúmar átta vikur og skiptust landar 
hans til að vaka hjá honum, því að kona hans varð 
Ijettari um það skeið. Hann leið mikið. Kraptar líkam- 
ans þverruðu dag af degi og voru öldungis þomir, þá 
er hann andaÖist; voru þá hendumar orðnar heilar og 
annar fóturinn, en annar ekki. Sálin hjelt samt íjðri 

.-sínu og kröptum óskertum fram í andlátið. Hann and- 
aðist 9. febrúar 1833, er hann hafði hálfnað 32. árið^. 

Hið síðasta, sem jeg hefi sjeð eptir Baldvin, er un> 
sókn hans 30. desember 1832 til sjóðsins »ad usus publi- 
cos«. Hann lá þá í sárum og sækir um 350 rd. um 
eitt ár til þess að Ijiika við nám sitt á polytekniska skól- 
anum. Hann hefir ritað umsóknina sjálfur, þótt hönd 
hans hafi annan svip en vanalegt er, af því að hann rit- 
ar í riiminu. Með umsókninni fylgdu mjög góð með- 
tnæli annað frá náttúrufræðingnum H. C. Örsted, dag- 
sett 10. janiiar 1833, ^^^ ^^ lögfræðingnum K o l d e- 
rup Rosenvinge, dagsett 11. janúnr 1833. Nú er 
auðsjeð að Baldvin var fatlaður, því að nærri tvær vikur 
Jiðu frá því að hann ritaði umsókn sína og þangað til 
haim gat sent hana af stað. Kolderup Rosenvinge segir 
að hann hafi stundað nám sitt með mikilli iðni og að 
hann hafi sýnt bæði með prófum sínum og ritgjörðum 
að hann hafi bæði góða þekkingu og óvenjulega miklar 
gáfur. Það megi vænta mikils af honum bæði fyrir vis- 
indin og föðurlandið. Þess vegna hafi háskólaráðið veitt 
honum Hurtigkarls styrkinn i fyrra. 

Stjórn sjóðsins lagði til 2. febrúar 1833 ^ álitsskjali 
:sínu að Baldvin væru veittir 350 rd. Kveðst hún eigi 
geta annað en álitið hagkvæmt, — eins og Baldvin hafði 
drepið á í umsókn sinni^ — að Ijdka við það verk, sem 
töluvert íje væri búið að kosta upp á, nefnilega að ala 
upp svo duglegan náttúrufræðing, að siðar mætti nota 
hann til þess að rannsaka rækilega náttúru íslands, sem 
væri mjög lítið kunn, og til þess að útbreiða náttúruvis- 
indi og verklega þekkingu á íslandi. 

1) Skirnir 1833, VII. 67. Ný Fjelagsrit Vin, bls. XIII. 
Umsókn ekkju BaldvÍHS 13. april 1833, Finansdeputationen J. 
1833, nr. 2034. 

Við dauða Baldvins fjell tillaga sjóðsstjórnarinnar 
um koll, en konungur úrskurðaði þó 19. febrúar 183^ 
sökum álitsskjals hennar, að ekkja Baldvins skyldi fá 150 
rd.^ Hún stóð nú ein uppi með tveimur ungbörnum. 
Hið eldra þeirra var sveinn, sem heitir Einar Bessi. 
Hann var kominn langt á annað árið, er hann mistiföð- 
ur sinn. Hann var siðan nokkur bernskuár sín á ís- 
]andi, í Enni hjá Lárusi Thorarensen. Með 
tárin í augunum var hann siðan fluttur frá Islandi tii 
Holsetalands, því að hann vildi eigi íara frá íslandi, en 
móðir hans og stjúpi vildu þá fá hann til sín. Síðan 
hefur hann lengstum alið aldur sinn þar syðra og verið 
um langan aldur tollembættismaður í Altona eða Ham- 
borg, en nú hefur hann fengið lausn frá embætti og lif- 
ir af eftirlaunum sínum. Hann er kvongaður góðri konu, 
ættaðri frá Borgundarhólmi, og eiga þau son, er B a 1 d- 
V i n heitir, mjög gjörvulegan mann. Jeg heimsótti þau 
hjón 1887 og var vel fagnað; höfum við sjest nokkrum 
sinnum síðan, er þau hjónin hafa komið hingað til 
Hafnar. 

Annað barn Baldvins Einarssonar var dóttir. Hún 
var tveggja vikna gömul, er faðir hennar andaðist, og var 
skírð á greftrunardegi hans og nefnd B a 1 d v i n a. Hún 
andaðist rúmlega ársgömul. 

Ekkja Baldvins var auðvitað iUa stödd, er hann 
fjell frá. Hann hafði eigi getað látið eptir sig neina 
fjármuni, er hún gat lifað af, og sjálf var hún þá með 
köflum lengi mjög heilsutæp, svo hún gat ekkert unnið 
sjer inn. En margir urðu til að rjetta henni hjálparhönd, 
þvi að Baldvin var bæði vinsæll og vel metinn af mörg- 
um. íslendingar i Kaupmannahöfn sýndu henni þá hjálp, 
sem í þeirra valdi stóð að veita, og margir af kennurum 

1) Nr. 157 F. a. u. p. Journal 8. 

háskólans og ýmsir aðrir sendu henni töluverðan pen- 
ingastyrk. Með konungsúrskurði 7. júní 1833 voru henni 
veittir 50 rd. og aptur sanii styrkur með kgsúrsk. 16. 
nóvbr. 183 3 ^. 14. febr. 1835 fjekk liiin 100 rd. á ári i 
4 ár til uppeldis Einari syni sínum. Sumarið 1838 gipt- 
ist hún manni, sem hjet Lohse, og var þá fullvaldur 
i General-Tolikammerinu. I árslok það ár var hann sett- 
ur tollgæslumaður í St. Margaretheu í Holstein og fluttu 
þau hjónin þá þangað*. Hann f]ekk síðan það embætti og 
dvaldi þar siðan. Til þeirra fór Einar litli, er hann kom 
frá íslandi og þannig atvikaðist það, að sonur Baldvins 
Einarssonar varð þjóðverskur þegn og embættismaður, 
en ávalt ber hann þó hlýjan hug til íslands og sonur 
hans eigi síður. 



Það segir sig sjálft, að fráfall Baldvins var þungt 
fyrir ekkju hans og nánustu vandamenn, en andlát hans 
vakti einnig almenna sorg meðal landa hans í Kaup- 
mannahöfn og þeirra manna á Islandi, sem kunnu að 
meta hann og skildu hvílíkur afbragðsmaður hann var. 
Þeir sáu best hvílíkur skaði það var fyrir fósturjörðina 
að missa hann þegar á hinum fyrstu manndómsárum 
hans, og harmurinn varð því meiri, því betur sem menn 
skildu þetta. 

Fregnin um bruna og andlát Baldvins kom jafn- 
snemma til íslands. Þá er Bjarni Thorarensen heyrði 
það, kvað hann þessa vísu, sem margir kunna: 

Isalands 
óhamingju 

1) Finansdepatationen Nr. 2034 og 3651 Joornal 1833. 

2) Finansdepatationen Nr. 3022 og 4153 Joamal 1838. 
Sbr. Statssekretariat for Naadesager 1284/1847, henlagte sager 

verður allt að voppi, 
eldur lir iðrum pess^ 
ár úr fiöUum 
breiðum byjrgðum eyða. 

Hann ætlaði að kveða meira, — þetta er að eins 
upphafið, — en það er eins og sorgin hafi synjað hon- 
um máls. Jón Espólin orti eptir Baldvin, og í 
Skírni (18'^ 3) er hans minnst með miklum söknuði, en 
mjög lítið er minnst á lát hans i þeim brjefum, sem jeg 
hef sjeð frá íslendingum heima, það ár, sem hann dó. 
Fáum árum siðar minntist Jónas Hallgrimsson hans fag- 
urlega í Saknaðarljóðum, sem út komu í Fjölni (1837). 

Bestu menn landsins hörmuðu fráfall Baldvins, og 
það var fuU ástæða til þess, því að hann var »sönn 
gersemi lands vors«, eins og Bjami Thorarensen sagði 
um hann i lifandi lífi.^ Baldvin vildi endurbæta alt, sem 
helst þurfti endurbótn við, og hann vildi nota bæði fram- 
farir nútímans og gamlan þjóðlegan grundvöll, þar sem 
það átti best við hjá oss. Þrátt fyrir ást hans til þjóð- 
veldistímans, sýndi hann þó best hve mikiU nútimamað- 
ur hann var, er hann tók þegar að stunda náttúruvísindi 
af kappi, þá er hann haíði lokið laganámi sinu, til þess 
að hann gæti síðan fengið sem fullkomnasta þekkingu á 
náttúru landsins, frjósemi þess og afurðum og stutt at- 
vinnuvegi landsmanna sem best með ráðum og dáð. 

Það gegnir furðu hve mikið Baldvin fjekk unnið i 
hjáverkum sínum á einum fimm árum, þá er hann hafði 
tekið annað próí, og öU þessi ár voru námsár. Það er 
auðsætt að slikt hefði verið ómögulegt fyrir haun, ef 
hann hefði eigi verið fullþroskaður maður, þá er hann 

1) Brjef 22. nóvbr. 1832 til Bjama Thorsteinssonar, sbr. 
brjef Bjama til Baldvins 25. ágúst 1831, i Timariti Bókm.fjel. 
X, 141. 

kom til háskólans. En samfara miklu meiri þroska, en 
alment gerist meðal stúdenta, var iðni og atorka hjá 
Bnldvin að sama skapi; gáfur hans voru mjög góðar og 
fjölhæfar. Vegna alls þessa gat hann á árunum 1828 til 
1832 unnið eins mikið og þeir landar vorir, sem þá 
unnu mest, en verk hans var miklu dýrmætara en verk 
nokkurs annars íslendings á þeim árum, af þvi að hann 
vann að velferð landsins með einlægri sannleiksást og 
hreinskilni, hraustari huga og gleggri skilningi en nokk- 
ur annar maður, og ættjarðarást hans var eins sterk og 
þeirra, er þá unnu landinu mest. 

Alt þetta gerir æfistarf Baldvins svo fagurt. Ætt- 
jarðarást og atorka, sannleiksást og hreinskilni, viðkvæm 
tilfinning fyrir velferð þjóðarinnar og sæmd landsmanna 
voru hin guðdómlegu blóm, sem spruttu i hlig hans og 
hjarta. Baldvin var hugsjónamaður og iturhyggjandi 
(optimist) eins og margir hugsjónanienn eru. Hugsjón 
hans og markmið var að endurfæða svo hvert 
mannsbarn á Islandi, að landsmenn sjálf- 
irgætuhafið land sitt og þjóð til vegs 
og fullrar virðingar. 

Og hugsjón Balclvins lifir, þótt hann væri kallað- 
ur burtu. 



